Kony: Bible for 1 John, 1 Peter, 1 Thessalonians, 1 Timothy, 2 John, 2 Peter, 2 Thessalonians, 2 Timothy, 3 John, Jude, Philemon, Titus

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.



TOC \o "1-2" \h \z \uRight-click to update field (doing so will insert table of contents).

Page left intentionally blank

## 1 Thessalonians

Chapter 1

1Anii ku Bawulo ankaaboonte keey Siila akoo Temeteewo. Asiirwook akweek kaniseet amTeesaloonike choo obooye Baaba Yeyiin ak Mokoryoonteet Yeesu Kiriisto. Leyye, kooberuurook Yeyiin ankoonyooru kaalyeet.2Keebirchine Yeyiin koonkoy akookoy kubo akweek tukul yoo keesoowook. 3Kiisootook am yiisyeet nyoo oyeye okoosee keey inee ankoboonte chamateet. Keebirchine Baaba Yeyiin koonkoy subak, kuuyukyookiimchi keey okenee keey Mokoryoonteenyoo Yeesu Kiriisto.4Mbo ng'eetaabiya, kiinkete kule kiikukweyaak Yeyiin nyoo chamook, 5Kuuyu yoo kikyoomwook lokooywek chee karoomech meebere ki ng'al buch, nteenee kibo kaamukey kuboonto keey Tamirmiryeetaab Yeyiin soochamte akweek manta. Onkete akweek mbo wolee kikiibuurtooy acheek yoo kikeeboonte keey tukul.6Kyoocham oyechi Yeyiin yiisyeet kuu acheek. Kyootaach lokoywechoo am ng'erekweekaab Tamirmiryeetaab Yeyiin ankookuyeyaak keewusook. 7Am yooto nanyuun, oyeku kaaneeteywoo am wolee mii biiko tukul chebo yeemeetaab Maketooniya akoo Akaaya choo iyeenchine Kaarorookiinteet.8Meebere kiyit lokooyweekwook choo bo mokoryoonteet yeemeetaab Maketoniya akoo Akaaya baateey, nteenee kikas kooreet tukul kule okoosee keey Yeyiin. Kunyoo, mamii kiy nyee takumachaktoos keemwaay. 9Ng'aloole bichooto tukul wolee kyoochamte ng'aleekyoo ak wolee kyootayte aynatoos ankoorub Yeyiin nyoo bo manta. 10Nto yooto okanyoonu lakwaanyii koyewunee kibkonkooy. Nyooto ku Yeesu nyoo king'eete Yeyiin meet. Inee nyee makuyeeteech simakiing'wooncheech.

Chapter 2

1Mbo ng'eetaabiya, onketee akweek kule manaawo buch ruutooyto nyoo kikeekwoonii acheek wolooto. 2Onkete wolee kisimkeewusteech ankintosuurteech am kiriinketaab Filibi.ankoo kikeekwiileech misiin,kikooneech Yeyiin nkuruuk kyoomwook lokooychii chee koroomeech.3Okas kule kimakyoomtooy ng'al chebo ng'wiiynan nto kikiisoote ng'al chee makoroomech nto kikeebere kule keekonwook. 4Kichamteech Yeyiin ankootoorweech lokoywechu koroomech. Kunyi, meebere kyoomtooy lokooywechu kule sikiing'ereech biiko, nteenee kyoomtooy kule sikiing'ereech Yeyiin nyoo inkete kaasooteyweekyoo.5Onkete akweek kuchurta kule meebere kikeekwaante acheek ng'aleek chee kikeeleebleebeenook nto kikeekwaante ng'al chee iyeele mooyeetyoontiit nyee keeboonte. Roobeech mbo Yeyiin kurubta keey ak ng'aleechu. 6Manaakeesyeem kule nto okaasteech akweek nto kuu chii ake tukul,7ankoo kiyemaat keenyikisyook acheek keeyeku lebkeyiikaab Kiriisto. Nteenee yu kikeeboonte keey akweek, kikeeyibook nyee karaam kuu woloo yibtooy cheebyoosya nyee ruroot moo lokokyii kuriibe. 8Kikeemache miisin kiibuurte keey akweek nyee meebere kikeekoonook lokooywekaab Yeyiin baateey,nteenee kikiiboorwook ng'aleek chee rubtooy keey ak soboonwekyoo, kuuyu kikeechamaak miisin. 9Mbo ng'eetaabiya, maanii onkete wolee kikeeyiyte yiisyeet ak wolee kikyoomtooy booryeet. Yooto kikeeyieyiisyee beet ak kweemooy. Kikeeyeye kuu nyooto simakeenyikisyook yookikeemwoowook lokooywechoo bo Yeyiin.10Yoo kikeeboonte keey akweek, choo oyeenchine Kiriisto, kyookas ankiikukas nkinee Yeyiin kule keeyekuu acheek biich chee keechurtootiin, chee bo man, amakeeboonte leelis. 11Onkete mbo kule kiikeeyibook acheek kuu woloo yibtooy boyoo lokokyii. 12Kikiititiirook ankiikiimchook kule oyeye ng'aleek chee ing'ereeche Yeyiin nyoo kuurook boobuur tukul oyemte baytooyiisyeenyii akoo wooyinnyii.13Keebirchine Yeyiin koonkoy akookoy, kuuyu yoo kikeeyikwook lokooyweekyii okas ankoocham meebere kuu lokooy chebo chii buch, nteenee bo Yeyyin. Man, yeyiisye ng'alyoontoonooto am ariing'woong' akweek choo oyeenchine Kiriisto.14Kyoonyooru akweek, mbo ng'eetaabiya ng'aleek chee kerkeey akoo choo kinyooru biikaab Kiriisto choo mii Yuuteeya. Kiinyaliilaak biikwook kuu yoo kiinyaliile icheek Yuutayeek 15choo kibekeche Mokoryoonteet Yeesu akoo workoyikaab Yeyiin ankukweteech acheek. Meeng'ereeche bichoo Yeyiin ankukwiile chii ake tukul. 16Kisyeem mbo kule kukerekteech kyoomchi lokooywek biiko choo ma Yuutayeek, lokooy chee makuyey kiiraraach bichoo. Nteenee mii kutasyine Yuutayeechaa ng'ookiswookik alak am chooto boonto. Kunyoo, kookoong'woonchi icheek Yeyiin.17Mbo ng'eetaabiya, ankoo kookuyeyeech biiko keebakaakte keey kisich am boorwek, kiisootook akookoy am tamirmiryeet. Kaakwaameech yeemooteet miisin keekasaak subak. 18Kiyooto nyee kiyeyeech keemach kiiyeewu woloo omiite. Kyaasyeem anii Bawulo kunyil areet chee chaang' kule nto ayeewu woloo omiite nteenee kikerekteech kibrokosyoonteet. 19Mbo ng'oo chee kiikenee keey acheek anku ng'oo chee keeng'ereechee, nto ku ng'oo chee keeng'asee keey yoo makeetuweneech am taayeetaab Mokoryoonteenyoo Yeesu besyoonoo iyeewu? Ma akweek? 20Kubooyiit ma, akweek chee keeng'asee keey ankeeng'erechee.

Chapter 3

1Yu kakeekas kule kimakiimuuche takeemuyte, kiisoot keeng'atuunee kiriinkeetaab Aten. 2Ankiiyooku ng'eetaabiya Temeteewo nyoo kiyechine tukul Yeyiin yiisyeet kyoomtooy lokooywekaab Kriisto. Kikiiyooku chakootitiirook ankookiimook okaasee keey Kiriisto. 3Sukung'eet meebere makeenyebet chii am akweek kubo wusiisyooni. Onket akweek kule machaktoos keebuntee wusiisyeet.4Kisim keemwoowook oob keboonte keey kule makeewuuseech? kunyii, kokuyaayakiis kunyooto, kuyoo onkeete. 5Kiiyooto nyee kiyaya ayoku Temeteewo. kimamuche tamichte subook. kunyoo, ayoku inee chakukaas yoo tokoseekeey Kiriisto.Kyaamuy akaas am keelto ake kule kityaamak keniinteet sukubooyit buch isyoonoo kikeyeye.6Kokoyeewuune Temeteewo woloo omiite,ankooyibkweech lokooyweek chee koroomech kurubtakeey kakaseemwoong' ak chomnyeet nyee oboonte.Kokumwooweech kule osootyeech akokooy nyee karaam ankoo omeeche kule nto okaseech kuyoo kemeche ankaacheek kule nto kekasaak. 7Leyye' mbo ng'eetaabiya, kokeetiitir yu kakyoomweech wolee wu kakasemwoong' am Kiriisto ankoo kikinyaliileech ankewuusech.8Yoo kookiilchi akweek Mokoryoonteet keeng'ereche acheek 9nyee mamiite wolee makeebirtoochi Yeyiinteenyoo koonkoy. Keeng'erekootiin miisin am taayeenyii kubo akweek. 10Keesooye inee akookoy beet ak kweemooy kule nto keekasaak sikiititiirook ankeekoonook kiyee mooboonte kurubta keey ng'alyoonteetaab Yeyiin.11Keesooye Baaba Yeyiin ak Mokoryoonteenyoo Yeesu kule kuyootweech keelto keekwaa bokeekasaak subak. 12Leyye, kuyey Mokoryoonteet kuwooyit choomnyeet nyoo oboonte ak chamateet nyoo oboontee chii ake tukul, kuu yoo keeboonteenook acheek. 13Kootitiir Yeyiin kaasooteyweekwook soochurte ankootililiitu am taayeetaab Baaba Yeyiin kuboonto keey biikyii tukul, besyoonoo choonii Mokoryoonteenyoo Yeesu.

Chapter 4

1Kunyoo ii, mbo ng'eetaabiya, aber kiikiineetaak wolee kiibuurtooy sikiing'ereech Yeyiin ankuwuu nyooto wolee obuurtooy. Nanyuun, kiikaloone keemwoowook am kaayneetaab Mokoryoonteenyoo Yeesu kule, otas taay miisin oyey kuu nyooto. 2Onkete ng'aleek choo kikiiboorwook acheek kubununee kaamukeyweekaab Mokoryoonteet Yeesu.3Makyook Yeyiin otililiitu amoomartoote. 4Kuyibe mureno ake tukul koorkeenyii am keelto nyee tiliil ankubo koonyit. 5Mookany kutwaaraak muchastaab boorwoonikwook kuu bichoo meenkete Yeyiin. 6Am ng'alyoo nyee wuu nyiitenyi, ma-alok chii ng'eetaabkaamet. Kisimkiisoowook kule makoong'woonchi Yeyiin biiko choo yeye rokosiitenyi.7Kimakuureech Yeyiin kule subokeemartoote, nteenee mache kule kiibuur kaabuurto nyee tiliil. 8Kunyoo, yoo otaye kaaneeteyweechu meebere kootay chii, nteenee kootay Yeyiin nyoo koonook Tamirmiryeenyii.9Nto nanyuun ng'alyoo kurubta keey ak chamateetaab mbo ng'eetaabiya, mamachaktoos keesirwook kiy, kuuyu kiikooneetaak Yeyiin ochoomtoosii. 10Kyoobuur nkakweek kuu nyooto ochame mbo ng'eetaabiya tukul choo mii Maketoniya. Kunyoo ii, mbo ng'eetaabiya, keesoomook kule ochoomtoosii miisin. 11Okas kule obuure am kaalyeet ankooyeye yiisyeemwoong' nkit o-ame kiyee koobirtee nkuruukwook kuu yoo kisikeemwoowook. 12Yoo koobuur kuu nyiitenyi, makukoonyitook mbo biiko choo meebere iyeenchine Mokoryoonteenyoo amamii kiy nyee makubotwook13Mbo ng'eetaabiya, keemache onket manta kurubtakeey ak biiko choo kiikubek simoomeeyse kuu biiko choo maboonto kiyee ikenee keey. 14Keechamtooy kule kime Yeesu ankung'eetee meet. Kunyoo, keechamchiintoosii kule makoong'eetee Yeyiin meet biiko choo kiikubek kuu yoo kiing'eetee Yeesu. 15Kaaneeteyweekaab Mokoryoonteet chu chee keemwoowook. Makiintooyee acheek choo keesobchootiin choo kiikubek besyoonoo choonii Mokoryoonteet.16Makuwookyi malayikeet nyee woo barak ankeekuut aryembuutaab Yeyiin. Yooto nanyuun mokuchoonee Mokoryoonteet kaab Yeyiin. Makiing'eetee meet kurook biikaab Kiriisto choo kiikubek. 17Nto yityoo, kiiruruucheech acheek choo takeesobchootiin keetuuye ak bichooto keebeete keey woliin bo boolik bokeeyeme barak ak Mokoryoonteet. Kuchakee yooto nanyuun, makiibuurte keeyMokoryoonteet akookoy. 18Kunyoo ii, leyye, otitiiree keey ng'aleechu.

Chapter 5

1Mbo ng'eetaabiya mamachaktoos keesirwook kurubta keey besyeet nyee choonee Mokoryoonteet, 2kuuyu onket akweek kule makumuung' kuu chooriin nyoo choonii kweemooy. 3Besyeet nyoo mwooye biiko kule kaalya kooro ankeeriibootiin, ku yooto yee makiiserweetee bichoo. Machilile chii. Makumuunkyi bichoo ng'aleechaa kuu ng'oonin nyoo nyooru koorko nyoo mache kootuusyo.4Nteenee moomiite mbo ng'eetaabiya meenan nyee imuuche konyoorwook besyoonoo ku moochobootiin. 5Obooye akweek tukul lebkeeyyeet ankoobooye beetuut. Makeebooye kweemowuut amakeebooye meenaneet. 6Kunyoo, mamachakse keeruuye kuu biiko alak, nteenee machakse keeyeku biich chee kasunootiin ankeeriibe keey. 7Bo rwoonik kweemooy anku kweemooy yee bookiitoos biiko.8Nteenee keebooye acheek beetuut, kunyi machakse keeriibe keey. Machaktoos kiiluumee keey kaakaaseet ak chamateet kuyek kariikaab booryeet choo kiilookyine teket, ankiilaach nkinee kaakeneet nyebo kaararaacheet kuu kuutweetaab booryeet nyoo kiilookyine met. 9Manaakweyeech Yeyiin sukoong'wooncheech, nteenee mache sukooraraacheech kubununee Mokoryoonteet Yeesu Kiriisto. 10Kime Kiriisto kubo acheek kule subokeeminy ak inee anku yoo takeesobchootiin ee, nto kukiikeebeku. 11Kunyoo, machaktoos otitiirii keey ankoosooysooye keey kuu yoo omiite oyeye kuunyiitenyi.12Mbo ng'eetaabiya, keesoomook okoonyit bichoo kiikukwey Yeyiin choo ame booryeet koontoowook ankootitiirook am Mokoryoonteet. 13Okoonyite bichoo miisin ankoochame am yiisyeet nyee yeye. Nto akweek, obuurte kaalyeet. 14Kiikaloonwook akweek mbo ng'eetaabiya kule ochuule biiko choo tinye keweynateet, otitiir choo nyokoorech, oyechteechine choo kuskusech ankoomuytoochine chii ake tukul.15Okas kule momii chii nyee kaketyi ake miyootyeet, nteenee osyeeme akookoy oboorchine karaamateet biiko tukul. 16Ong'ereche akookoy, 17osooye asiiswek akookoy, 18obirchine Yeyiin koonkoy am yeet ake tukul. Ng'alyoo nyi nyee makyook Yeyiin oyeye am Kaarorookiinteet Yeesu.19Moomiis Tamirmiryeetaab Yeyiin. 20Moochuur ng'aleekaab workooyik. 21Orootoote tukuuk tukul ankooname choo karoomech 22ankootayee keey kiy ake tukul nyebo rokos23Kuyeyaak Yeyiin nyoo koonu kaalyeet otililiitu am keel ake tukul. Kuriibakoy tamirmiryeetaab chii ake tukul, soboonnnyi ak boornyii nyee momii leelis akoy yoo iyeewu Mokoryoonteenyoo Yeesu Kiriisto. 24Mawechweeche keey nyoo kikweyook anku makuyey kuu nyooto.25Mbo ng'eetaabiya, osooweech acheek, 26Osuboowoo mbo ng'eetaabiya alak tukul nyee ong'erekyine. 27Amwoowok am kaamukeyweekaab Mokoryoonteet kule osumanchi mbo ng'eetaabiya tukul. 28Kooberuurook Mokoryoonteet Yeesu Kiriisto.

## 2 Thessalonians

Chapter 1

1Anii Bawulo, aboonte keey Siila akoo Temeteewo yu asiirwook barwaani akweek kaniseetaab Teesaloonike choo obooye Baaba Yeyiin akoo Mokoryoonteet Yeesu Kiriisto. 2Kooberuurook Baaba Yeyiin ak Mokoryoonteet Yeesu Kiriisto ankoonyooru kaalyeet.3Mbo ng'eetaabiya, machakse keebirchine acheek Yeyiin koonkoy am asiiswek tukul kubo akweek, kuuyu otase taay okoosee keey Kiriisto miisin ankoochoomtoosii tukul. 4Keeng'erekootiin acheek yoo kyoomchine kanisoosyek alk wolee wuu soboonwekwook kuuyu otase taay omuytooy ankookoosee keey Kiriisto am wusiisyeet nyoo obuntee. 5Ibooru yooto kule man kiyee itiile Yeyiin, yoo itiilwook kule oyemootiin owut baytooyiisyeenyii nyoo omiite onyaliilchine.6Makuyey Yeyiin kiyee bo manta yoo keenyaliil choo inyaliilook, 7ankumakoomuung'wook akweek choo onyalile ak mbo nkacheek. Makuyeyakiis ng'aleechaa yoo tookunee Yeesu barak kuboonto keey malayikaanikyii choo boonto kaamukeyweek 8ak maat nyee irikitiite' Machokoong'woonchi biiko choo meenkete Yeyiin ak choo meeyeenchine lokooywekaab Mokoryoonteet Yeesu.9Makunyoor bichoo ng'ooninto nyebo kibchuulyo, ankumakeesatee wolee mii Mokoryoonteet ak woloo mii wooyintaab kaamukeyweekyii. 10Yeyaktoss kuu nyooto yoo choonii Mokoryoonteet chokunyooru koonyit am wolee mii biikyii kookoostooy biiko tukul choo ikoosee keey inee. Mooyeme nkakweek ak bichooto, kuuyu chamook Yeyinteenyoo ak Mokoryoonteet Yeesu Kiriisto.11Kiyiitenyi nyee yeyeech keesoowook akookoy, sukuyechteechook Yeyinteenyoo obuur kuu woloo maktooy inee ankooyeye kiyoo okase kule karaam. Keesoowook subak kule kukoonook kaamukeyweek chee omuuche oyechinee yiisyeet okoosee keey inee. 12Yooto makiikaasta kaayneetaab Mokoryoonteenyoo Yeesu am kiyee oyechine ankiikaastaak nkakweek. Yeyaktoos ng'aleechu tukul, kuuyu chamook Yeyinteenyoo ak Mokoryoonteet Yeesu Kiriisto.

Chapter 2

1Mbo ng'eetaabiya, keemache kiboorwook kiy kurubta keey ak chooneetaab Mokoryoonteet Yeesu Kiriisto ak yoo kiiruruukyeech inee. Keesoomook kule 2moobootye am kaasooteyweekwook, nto omuuye yoo keemwoowook kule kaakuyit besyeetaab Mokoryoonteet, ankoo kimwooye kuu nyooto workoyoonteet ake nto ku biiko alk nto keemwooy kule kikeesir acheek ng'aleechu am barweet ake.3Mookany kooberbeeraak chiito ake am keel ake tukul. Mayitu besyoonoo ako yoo kaakutat Yeesu biikyii alake ankutook choolwookiintoonoo makiimukuusee maataab kibchuulyo. 4Kwiile choolwookiintoonoo kiy ake tukul nyoo kutung'chine biiko ak kiy ake tukul nyoo kase biiko kule bo Yeyiin. Imuuche mbo koowut kootaab Yeyiin ankuyib keey barak kule inee ku Yeyiin.5Moosoote akweek yoo kyaamwoowook anii ng'aleechaa tukul keeboonte keey 6Nto yu onkete akweek kiyoo takookooye choolwookiintoonoo nto kaakuyityoo chokutook inee am besyoosyekyii. 7Mii kuunyiitenyi kuyeyiisye kaamukeyweekaab choolwookiintoonoo am wung'aan, nteenee makutas taay kiyoo kookaay akoy bokiinemto.8Yooto nanyuun yee makutook choolwookiintoonoo nteenee makubiirta Mokoryoonteet Yeesu am muuyeet nyee choonee kuutiinyii. Makookarbuusee Yeesu choolwookiintoonoo kaamukeyweekyii. 9Makuchoonto choolwookiintoonooto kaamukeyweekaab kibrokosyoonteet ankuchokooberbeer biiko kuyeye ng'aleek chee chaang' chebo kwong'uut. 10Yeyiisyee ng'alyoo ake tukul nyebo rokos kooberbeere biiko choo makubootyo. Makubootyo bichoo kuuyu kitay icheek kucham ng'alyoonteetaab manta sikiiraraach.11Kunyi, makuyey Yeyiin icheek kooyeenchi ng'wiiynan sikeetewech 12ankiiruusta tukul choo king'erekyi ng'al chebo rokos amanaakooyeenchi ng'aleekaab manta.13Nto akweek ii, mbo ng'eetaabiya choo chamook Mokoryoonteet, machaktoos keebirchi Yeyiin koonkoy akookoy kubo akweek. Kikweyaak Yeyiin oyeku oyeku alak am chebo taayta kiiraraach. Kiitabaanaak kaamukeyweekaab Tamirmiryeenyii oyeku cheechii, yoo kyookoosee keey ng'alyoonteetaab manta. 14Kikuurook Yeyiin kubununee lokooywek chee karoomech choo kikyoomwook sikeeyemte tukul lebkeeyyeetaab Mokoryoonteenyoo Yeesu Kiriisto. 15Kunyoo ii, mbo ng'eetaabiya, oyeet keey ankookiilchi kaaneeteyweechoo kikyoomwook ankeesirwook.16Kichameech Baaba Yeyiin ankuyeyeech keebaybayiitu akookoy kiikenee keey kiyee karaam. Kootitiirook Mokoryoonteenyoo Yeesu Kiriisto nkityooniin ak Baaba Yeyiin 17ankookiimook oyeye ankoomwooye kiyee karaam.

Chapter 3

1Mbo ng'eetaabiya, osooweech kutas taay ng'alyoonteetaab Mokoryoonteet koosambaakta areet akeenke ankunyoor koonyit, kuu woloo kiwuu am woloo omiite akweek. 2Osooye subak kusorweech Yeyiin am wolee mii biich chee aweesech anku miyootech, kuuyu meebere biiko tukul chee iyeenchine manta. 3Nteenee Mokoryoonteet nyee kiikoosee keey . Makootitiirook ankuriibook am wolee mii kibrokosyoonteet.4Kiinkete am Mokoryoonteet kule oyeye kiyee keemwoowook ankootase taay oyeye kuu nyooto. 5Kooreetootyook Mokoryoonteet chamateetaab Yeyiin ankoobuur am muytaayeetaab Kiriisto.6Mbo ng'eetaabiya, am kaayneetaab Mokoryoonteet Yeesu, keemwoowook kule osatee keey ng'eetaabiya ake tukul nyee keweyiin, nyee marube kaaneeteyweechoo kokeemwoowook. 7Onkete akweek kule machaktoos oyeye kuu nyooto keeyeytooy acheek choo kimakeetinye keweynat yoo kikeeboonte keey. 8Makyoome amnyoo nyebo chii yoo manaakeekwechi kiy, nteenee kikeeyeyiisye beet ak kweemooy simakeenyikisyook. 9Ankoo sinee kiyemaat keenyooru kiy, kikeeyey kuu nyooto sikiineetaak orub kiyee keeyeye.10Yooto keeboonte keey akweek kikeemwoowook kule, mookany kwoomiis chii nyoo mamache kuyeyiis. 11Keemwooye kuu nyooto kuuyu keekase kule tinye biiko alake am akweek keweynateet. Mayeye kiy, kwoonykwoonye biiko metewoy am kiyee yeye. 12Am kaamukeyweekaab Mokoryoonteet Yeesu Kiriisto keemwoochine bichu kule koobuure nyee karaam ankuyeyiisye sukunyoor kiyee ame.13Nto akweek, mbo ng'eetaabiya, moochoosye oyeye ng'aleek chee karoomech. 14Yoo makoonyite chii lokooywechu keesirwook, kumochoktoos onket chiichoo amoobuurte keey sukumuy inee nkit. 15Mooyib chiichoo kuu buunyoo, nteenee oyisu kuu tuubcheet.16Kunyoo, kukoonook Yeyiin kaalyeet akookoy am keel ake tukul, kuuyu inee nkit nyee koonu kaalyeet. Kuriibook Yeyiin. 17Asirwook anii Bawulo kaasubooyiisyooni am awunyuu nkit. Wuu nyiitenyi wolee atiinkyintooy anii awut barwa ake tukul. 18Kooberuurook tukul Mokoryoonteet Yeesu Kiriisto.

## 1 Timothy

Chapter 1

1Anii ku Bawulo lebkeeyiinteetaab Yeesu Kiriisto kuu woloo kitooltoo Yeyiin nyoo kaararookiinteenyoo kubununee Yeesu Kiriisto nyoo kiikeneekeey. 2Asiruung' inyiing' Temeteewo nyoo achamiing' anykaayetyeeching' icham Yeesu. Kooberuuriing. Baaba Yeyiin ak Mokoryoonteenyoo Yeesu Kiriisto, kuriireeniing' ankukooning' kaalyeet.3Kuu yoo kyaamwoowuung' amiite aweetii Maketoonnya, machaktoos ibuur Efeeso sukung,eet iboolchi biiko alak kusaanee keey kooneetee tukuuk chee mabo man. 4Kusaan koobootyine asiiswek kuraru tyoonkoochoy chee mabo laat ak kutetu kooynooy cheb Yuutayeek chebo keny, kuuyu yibu ng'aleechaa kwiilat ak wookuut, yoo yoo katekeeyechine Yeyiin yiisyeet am manta.5Kiyee bure siibolchi bichu ku kule kunyoor chamateet kubununee mooyeet nyee leel ankuyey kiyee inkete kule bo man ankookaaseekeey Yeyiin. 6Kiikuchuunnye alake kookaaseekeey Yeyiin ankuyeelchi ng'al buch chee mab man. 7Bere bichoo nto yek kaaneetikaab kiruutek nteenee meenkete kiyee ng'aloolee nto mbo kiyee ikiilchine keey kuraru. 8Kiinkete kule karoomech kiruutek yoo kayeyiisyee chiito am keelto nyee karaam.9Machakse chii koonkete kule meebere kikeeyeye kiruutek kubo biich chee churtootiin, nteenee kikeeyeye kubo biiko chee machurtootiin ak choo machame keebayta. Bo subak kiruutek biiko choo meeyweye Yeyiin, choo choolwookenootiin, choo matiliilech ak choo aweesech. Bo subak kiruutek biiko choo rume sikiikwaa ak choo bakakiisyoote, 10choo martooy, choo sikore keey, ak choo choore biiko. Bo choo iberbeeriisye ak choo mololchine biich ng'al ak kiy ake yukul nyoo marubtooy keey kaaneetuutekaab man. 11Miite kaaneetuutechaa wolee bo lokooywek chee karoomech choo kikiitoorwoo kul a-amte. Yeyiin nyoo boonto lebkeeyyet ankootorooroot nyee kikoonoo lokooywechaa karoomech.12Abirchine Mokoryoonteenyoo Yeesu Kiriisto koonkoy nyoo kikoono kaamukeyweek, kuuyu kikasa kule kiikooseenoo keey kyaayeyoote ng'al chee kimaankete kumanaayenchine inee nteenee kuriireenaa. 13Ankoo kyaang'aloolee nyee inee miyaat ankaawusoote biikyii ankaakawootenoote, kutoola ayechi yiisyeenyii. 14Kinyoowoo mokoryoonteenyoo kaat am chamateet nyee kiboonteenoo ankoo kimaayemaat anii kiyeya acham inee ankaakoosee keey.15Ng'alyoonteet nyee machaktoos kiikooseekeey amakany chii kwaam met ku kule, kichooni kaarorookiinteet Yeesu ng'weny chokoororooche biiko choo kiikuchoolwooken, anku anii akeenke am bichooto nyee achoolwooketoot nyee makyoomu. 16Ankoo kiwuu nyooto kikeeriireenaa anii am biiko tukul sukooboorunee Kiriisto kule iruruunye mooyeenyii am wolee mii choo kiikuchoolwooken. Yoo imuchaktoos kiiraraachaa anii ankaanyooru soboontaab kibchuulyo, koomuuchaktoos kiiraraach nkicheek biiko alak. 17Kunyoo, kusilakoy ankukoonyitakoy Yeyiin nyoo makasakse ankubaytooyiisye kenyiis ak kenyiis, Kuwuuyiit nyooto.18Wenyoo Temeteewo, arwookuung' kurubtakeey ng'aleek choo kimwooye workooyik kubo inyiing'. Yoo keeruub ng'aleechaa, makuyeetyeeching' sii-am booryeet nyee karaam 19ankiitas taay ikooseekeey Yeyiin ankiyey kiyee inkete kule karaam. Kiikubootyo biiko alake chee kitay kuyey kuu nyooto. 20Alak am bichooto kiikuyey kuu nyooto ku Umenaayo akoo Alekisaanta. Kwaatoorchi kibrokosyoonteet sukukaseekeey kule mamachaktoos kung'aloolee Yeyiin nyee miyaat.

Chapter 2

1Ng'alyoonteet nyebo koomanuut miisin ku kule isooye Yeyiin ankiibirchine koonkoy kubo biiko ake tukul. 2Machaktoos keesoochine baytooyik ak kaantooyik sikeeminy am kaalyeet ak taloosyeet ankiinemchine keey Yeyiin ankiibuur nyee keekoonyiteech. 3Yoo kakeeyey kuu nyooto, ku karaam ankoong'ereeche Yeyiin nyoo kaarorookiinteenyoo. 4Mache Yeyiin kule kiiraraach biiko tukul koonket ng'alyoonteetaab manta.5Yeyiin ku akeenke nkit, anku akeenke chiito nyee ichoomnyeech ak Yeyiin. Nto nyooto ku Yeesu Kiriisto. 6Kiikooyto Yeesu soboonnyi sukuwalang'unee biiko tukul. Kiyityiin ng'alyoontooni am asiiswek chee yemootiin. 7Kunyi, kikeekweya anii a-amte ng'aleechaa kuu lebkeeyiinteet, man kiyee amwooye. Aneete biiko chee ma Yuutayeek akooseekeey Yeyiin ankaamwooye ng'al cheebo manta.8Makyiintoos murenik am yee kakiiruukyi keey kootoroore awunnyek chee tiliilech kusooye Yeyiin amanyeeru nto kuyey wookuut. 9Makyiintoos kooruuk koolooche keey nyee karaam. Koolooche sirook chebo koonyit ankuboonto atebuutek chee karoomech. Mamachaktoos kooleete buuteek kul sikeechorokyine, koolooche chobosaak, tukukaab kaat ak sirooy chee ale beesaan chee chaang'. 10Neenee, machaktoos kuboonto atebuutek chee karoomech chee misyine kooruuk choo kiikooonemchi Yeyiin.11Machaktoos kooneete keey koorko ake tukul ng'aleek am keelto nyee intusoot ankooyweyiisye. 12Maachamchine koorko kuyek kaaneetikaab ng'alyoonteetaab Yeyiin nto mbo kule kubayta saanteenyii. Kusiisyine keey.13Aatam nyee kisumkuyey Yeyiin kurook, nto mii yoo, chokuyey Aaawa. 14Meebere ki Aatam nyee kikeekenta kut kuyey ng'ookisto, nteenee ki koorkeet. 15Machaktoos koorko ake tukul kuriibe koonyii ak lokokchii am keelto nyee karaam. Yoo kamuyta, kokaasee keey Yeyiin, kutinye chamateet, kutiliil ankuriibe keey, makutebto soboontaab kibchuulyo akookoy.

Chapter 3

1Mii yu naas ng'alyoo nyee mache kiiyyoong'unee. Yoo kamach chii koontoochi biikaab Kiriisto, kaakukwechi keey yiisyo nyebo koonyit. 2Machaktoos kaantooyintoonoo ku chii nyee matinye leelis, ku chii nyee teeree koorkeenyii nkit, kusewunoot ankuriibe keey, kukoonyitoot, kururoot moo ankoomuuche kooneetiis. 3Mamachaktoos ku kibookityoo ama chii nyebo woorooryeet. Nteenee machaktoos koontusoot anku tala, amaboonto muchastaab beesaan.4Machaktoos koonkete kuriib kanyii nyee karaam kukas kule iyweye lokokchi kutukul. 5Yoo meemuuche chii kuriib kanyii kumeemuuche kuriib kaniseet.6Mamachaktoos keekweye chii nyoo manaakich am ng'alyoonteetaab Yeyiin kule koontoochi chuut kuuyu imuuche koontumeer. Nto yooto, makiitiilchi ng'aleek kuu choo kikiitiilchine Kibrokosyoonteet. 7Machaktoos kaantooyintoonoo ku chii nyee tinye kaayna nyee karaam am wolee mii yeemeet simonyoor Kibrokosyoonteet barooyinto nyee katechee.9Machaktoos nkicheek tooretikaab biikaab Kiriisto kukoonyitootiin nyee mawechweeche ng'al, ama kibookitiis, nto kutoortooy moonik kumach beesaan. 8Machaktoos kukiilchi am mooyeet akeenke ng'alyoonteetaab manta nyoo kikeeng'oong'weech anku yeye kiyee inkete kule bo man. 10Machaktoos keetyemtooy bichoo kutoombo keekweye.Nto yoo matinye ng'alyoo keechamchi kuyek tooretik.11Machaktoos nkicheek kooruuk chee tooretik ku cheebyoosooy chee koonyitootiin, chee mayeyoote seemseem. Machaktoos ku koor chee riibe keey ankiikoosee keey am kiy ake tukul. 12Machaktoos chii am tooretichoo kuteeree koorkeenyii nkit ankuriibe lokokchii ak kanyii am keelto nyee karaam. 13Chii ake tukul nyee kayeyiis nye karaam, kooloong'u keey am komostaab ng'alyoonteetaab Yeyiin ankikich am manta nyeb kaararookiinteet Yeesu14Ankoo sinee aboonte mooyeet kule maachoonii wolooto imiite, asiruung' ng'aleechu si 15yoo kaakaay keey, keenket wolee machaktoos koobuurtooy biikaab Kiriisto. Bichooto ku choo kikwey Yeyiin kuyek cheechii. Tolochta bichoo ak sisineet nyee iyyoong'unee manta.16Ng'alyoo nyebo man kule woo kiyee kikung'oong'weech Yeyiin: Kikeesich inee kuu chii ake tukul, kiiboor Tamirmiryeetaab Yeyiin kule churtaat.Kikas nkicheek malayikaanik, Kikyaamtaat inee am kooroosyek, kikiiyeenchi am kooreet, ankeeyib kuwo barak woloo mii lebkeeyyet.

Chapter 4

1Ibooru Tamirmiryeetaab Yeyiin kutook kule am besyoosyek choo kwoonii, makuchuunnyee biiko ng'alyoonteetaab manta ankurub ng'aleekaab biiko choo teweche tamirmirook chee miyootech. 2Iberbeeriisye bichoo ameekoonkete ng'alyoonteet nyebo man ak nyebo ng'wiiynan.3Yeetee biiko koomutiis ak kule kumaam amiik alak ankoo kiyeye Yeyiin amiichoo kule kutaach biikyii choo inkete manta ankwaam kubirchine koonkooy. 4Karaam kiy ake tukul nyoo kiyeye Yeyiin kunyoo, mamachaktoos keetaye kiy mbo akeenke yoo kakeetaach keebirchine Yeyiin koonkoy. 5Yeye ng'alyoonteetaab Yeyiin ak saayeet kutililiit kiy ake tukul nyee kiyeye Yeyiin.6Yoo keeboorchi mbo ng'eetaabiya ng'aleechu, keeyey am keelto nyee karaam yiisyeetab Kaarorookiinteet Yeesu. Nto yooto imiite ititiire ng'alyoonteetaab manta nyoo kikiineetiing nyoo irube. 7Itay tyoonkoochoy chebo beerbeery0 chee marubtooykeey ak Yeyiin. Ichobakse akookoy ineete keey ibuure kuu woloo maktooy Yeyiin. 8Yoo keeneet boorng'uung' makuyetyeechiing' am koorooni am koorooni, nto yoo keeneet keey ibuure kuu woloo maktooy Yeyiin, makuyetyeechiing' am soboontaab koorooni akoo nyebo kooreet nyoo makucho.9Kiikooseekeey Yeyiin, Inee Kaarorookiinteet nteenee chee irarooche, ku biiko choo iyeenchine inee. 10Machaktoos keetiyee met ng'aleechaa ankuyemaktoos keechame kutukul. Kiyooto nyee keemiite keeng'etiichine keey.11Ng'aleechaa chee machaktoos ikiime yoo ineetiisye. 12Meekany kumoontiing' biiko kuuyu teemining'. Nteenee inyiing' nyee machaktoos kukaseeniing' biiko tukul choo kiikooyeenchi ng'alyoonteet, woloo ing'alooltooy ak wolee itebtooy, wolee ichamtooy biiko, wolee iyenchintooy Yeyiin ak tiliilinto nyee iboonte. 13Iyeyiisyee barooyinto nyoo mii kumanaayitu, isumanchi biiko ng'alyoonteet, i-amchinee ankiineete.14Meechwees kaamukeyweechoo kiroobuung' Yeyiin kubununee kiyee kimwooy workoyoonteet ake yoo kitiinyeeniing' awunnyek kaantooyikaab biikaab Kiriisto. 15Iyeye tukuuchoo kibtaman ankiinemchinekeey kutukul sukung'eet kukas chii ake tukul wolee imiite itastooy taay. 16Machaktoos irootoote soboonng'uung' ak ng'aleek chee ineete. Imuytoochi tukuuchookuuyu, yoo keeyey kuu nyooto, meeraraachakse inyiing' ak biiko choo ineete.

Chapter 5

1Meeryonkyine booyoo yoo imiite iyisuu, nteenee ing'aloolchine kuu koon. Iyibe nkicheek aybeeriik wuu nyee mbo ng'eetaabkoomet. 2Iyibee cheebyoosya ak tukul wuu nyee koomet. Nto tiibiik, inam choo wuu nyee mbo cheebkoomet am keelto nyebo tiliilinto.3Machaktoos keeyetyeechine musukuunek choo matinye chii nyee kariib. 4Nteenee yoo boonto cheebyoosya nyee musuk leekooy nto muchokoroon, kumachaktoos lokochoo kuriib sikiikwaa, kuukaanyii nto kookoonyii sukooboorunee yooto kule iyweye Yeyiin. Yoo kayey kuu nyooto kumii kuyooku kiyee kikeeyechine icheek, ng'alyoo nyee chame Yeyiin.5Koorko nto cheebyoosya nyee kiikung'et nkit ku musuk kumachaktoos kookeneekeey Yeyiin nkit ankuriirchine beet ak kwemooy kule kuyetyeechi. 6Nto koorko nyoo musuk ankicham tukun chebo leles, kukiikume nyoo kusobe.7Machaktoos imwoochi nkicheek biiko ng'aleechu, sukung'eet mariirtee chii. 8Chii ake tukul nyoo mayetyeechine tilyoonuutekyii anku miisin biikyii choo bo ko, kaakutachiin ak ng'alyoonteetaab Yeyiin. Miyaat chiichoo kusiir nyoo maneeyeenchi ng'alyoonteetaab Yeyiin.9Yoo sikiityi cheebyoosya nyee musuk komostaab choo yame keetooret kumachaktoos ku kiikukeeytee kenyiisyek tamanwookik lo. Machaktoos ku cheebyoosya nyee manaachoonchooyenoot, 10ankitookunoot am yeyuutek chee karoomech kuu woloo kiriibtooy lokokchii, wolee kitooktooy tayek, wolee kiyetyeechintooy biikaab Kiriisto, wolee kitooretitooy biiko choo nyaliltoos ak mbo tukuk alak chee karoomech chee kiikuyey11Mamachaktoos keesirtooy musukuun cho takuminkeeh kuuyu yoo kabiirta muchastaab boorwoonikwa wolee kiikoonemtoochiikeey Kiriisto, kumach kiimut. 12Yooto, koosakyi keey kiitiilchi ng'al, kuuyu kaakwiiri kiiiruutyeet ak Yeyiin. 13Ilumoote :kooru chee wuu choo koorin koobootoote asiiswekwaa. Ma wuu nyoot bo taay, nteenee yeyoote mbo subak seemseemnyeet koowuutiootee keey ng'al chee ma cheekwaa ankung'oloote mbo ng'al chee mayemakse.14Kunyoo, amwoochine musuukuunek choo takuminkeech kule kucheeng' saanik ankuriib lokokwaa ak kooriikwaa sumonyoo bunyoonteet barooyinto nyee kang'alaalee icheek nyee miyaat. 15Kookuweech keey keny :alake kuba wolee mii keniinteet/kibrokoosyoonteet ankookurub ng'aleekyii. 16Nte yoo mii chebyoosya nyee kiikuchamte Yeyiin ankuming'too keey musukuunek, kumachaktoos kuyechtechine musukuunechoo. Mamachaktoos kubokookyi nyikiisinoo kootaab saayeet. Yooto makuyechteechi kootaab saayeet musukuunechoo minye nkityo.17Machaktoos keekoonyite boyiikaab kootaab saayeet choo tinye kaantooyiisyeet nyee karaam, anku miisin choo amtooy ng'alyoonteet ankooneete. 18Mwooye siruutek kule, makeerete yeeyto kuutiit yoo yeyiisye. Nto subak yeme chii nyoo kaakubirto nkuruukyii kunyoor kiy.19Mamachaktoos simiyeenchine ng'alyo nyee kakeemwooy keeng'aloolee booyik nyee miyaat, nteenee akoy baateey yoo kaakumwooy noomiik chee yite ayeeng' nto somok kule wuu nyooto. 20Yoo kaachoolwooken kaantooyik, iburyoong'tooy kukase biiko, sukung'eet kooyweye chuut alake.21Kunyoo ii, Temeteewo, amwoowuung' am taayeetaab Yeyiin ak nyebo Kaaroorookiinteet Yeesu ak mbo am taayeetaab Malayiikaanik choo kweyootiin kule, iruub ng'alechaa nyee meekweye chii. Mamachktoos ichame biiko alak kusiir alak. 22Meesamsamane keey yoo itinyee chii awunnyek itoolchine yiisyeetaab Yeyiin ameekany kunaming' ng'ookistaab biiko alak. Ibuur itiliil.23Meeyyee beeko baateey nteenee imoose tiifaayik tisch kubo boortaab moo nyoo iyiimseetiing' btaman. 24Meemuuchaktoos kuwalokiis ng'okiswookikaab biiko alak, nteenee simkeekase bakeenke kumanabokiitiilchine ng'al. Nto chebo alak kooyeelootiin akoy besyoonoo bakiitiilchine nga'l. 25Am keelto nyee wuu nyooto sumkutooku karoomnyeetaab yeyuutekaab biiko alak, amawunyektoos akookoy choo iyeelootiin.

Chapter 6

1Machaktoos motwooriik koyweyee mokoreniik kwaa sikuung'eet make ng'oololee yeeyiin nyee miyaat ak mbo kaaneteeyweekyoo. 2mamachaktoos motworiik choo kikoyentyii mokoreniikwaa yeeyiin kukoochonkchine, kuyuu mbo ng'etaabiya am kiiriisto. Ntenee, machaktos kuyeyee isyeemwa kutook, kuyuu chee yetyeechine isyoonutochoo kuchoo kikoyeentyii ng'oolwonteetaab yeyiin. Ng'eeleek choto chee machaktos inyiing Temetewo ineete ankikiime biiko kurub.3Chiito nyoo kaubaatyeenyekeey wolee mii mokoryoonteet Yeesu kiriisto anko neet ng'aal chee moboo maan, 4Kukiikoolaambuch nyoo ng'aasetaab keey amenkeete kiy.Kicham chii choo kwilat ak wookuut.Ibuu ng'alechaa kotuyiityikeey biich moon.Kuwookut, kung'alalatekeey nyee miyaat, kosootyine alaak nyee miyaat, 5anku chunchuntos metowookaab biichoo kubo kasooteeyweek chee miyootech chee boonto.Biichuteechu chee kikeebutee ng'oolwonteetaab manta ankusoote kule tos yo kasyeem chii kurub keeltaab Yeyiin ku kelto nyoto nye yeyee chii kunyoor boytiit am korooni.6Ntenee, yo0 keenumchi keey chii isyeetaab yeyiin, ametuyiityine ake moo, kaa kunyoor baytit nyee woo miisin am kab yeyiin. 7mebere kikesiikteech kii, amekeebetoy kii koyyin kakeboku. 8Ntenee yoo kenyoru, kiyee kyome ak kiiyee kilochee, kuyemeech choto.9Nto biiko choo nte cheeng' tukuuk sikumokornoon, kutorchine ng'aaleechaa tyemisyeet ankutaach.Torchine ng'aaleechata kuyeye tukuuk chee chaang' cheboo berberyoo ak mbo cheebo muchastaab tukuuk chee iwong'toy biich.Tortooy ng'aleechaa biiko kubootyo ankworon. 10Towuuneekeey miyotyeet wolee woo muchastaab besaan.Biiko choo loosyoote kumechee besan kikuchuchunee ng'olwonteetaab yeyiin anku ibchikeey mwoonin nyee mokyoomu.11Nto inyiing' nyoo iboye yeyiin, machaktos iseetekeey wolee mii ng'aaleechaa ankirub sobonto nyee churtaat, inemchikeey yeyiin ank kikasekeey inee, ichame biiko alaak,imitochine ng'al ankitalayiitu. 12I-am boriyeet nyee karam kubo ng'olwoonteetaab yeyiin. Inket kule kikuriing' yeyiin inyooru soboontaan kibchulyo. Kunyii, ikilchi sobonoo kiichamchintosii kukase biiko chee chang'.13Am tayeetaab yeyiin nyoo ikochine kii ake tukuul soboonto ak mbo am tayeetaab yeesu kiriisto, nyoo kichachin am tayeetaab Bontyo Bilato kule inee ku karorokinteet, amwowuung' kule ikilchii ng'olwoonteetaab Yeyiin. 14Meekany inyoru tisya nto mbo kule keng'aalaleniing' nyee miyaat.Iriib kunyooto akoy besyeet nyoo mokuchone mokoryotenyoo Yeesu kiriisto.15Mokukweryoon yeyiin am besyeet nyoo kikotorto inee. Itororoot Yeyiin ankwine nkityo boytoyinteet. Inee boyintoyinteetaab boytoyiik anku mokoryoonteetaab mokoreeniik. 16Yeyiin nkityo nyee mameye anku munyee am lakweyeet nyee makesekse.Mamii chii nyee kikukas Yeyiin nto mbo nyee imuche kukas.Kukonyitokoy Yeyiin ankuboytoyis akokoy.Kuwuuyiit nyooto.17Imwoochi choo boonto boychtiit am koronii kule mang'eesekeey ametiyee met tukuchoo. TUkuuk choo chee makiinkeete batay ak moo.Ntenee kiyee mache kuyeye kuku tiyee Yeyiin met nyoo koneech kii ake tukuul kuyaam anku yeyeech tukuchoo keeng'arach. 18Imwoochi buchoo kuyaay ng'aaleek chee chaang' chee koromeech, kuyeek biich chee lelaach mooniik ankuchame kuyeemtoy tukuuk ak biiko alaak. 19Yoo kayay kunyotoo, kakuyochtochi keey boychtiit nyee tiyekeey am koreet nyoo chooni,sukung'eet ku kilchi soboontaab manta.20Temetewo, kamwoowuung' kule mekuste iyey ng'eeleechaa tukuul choo kikotorung' Yeyiin. Isetekeey kwilateet nto wookut nyebo berberyo nyoo yeye choo ng'eesekeey kirneteet nyee mobo man. 21Yeye keey kule ng'omeech,ntenee kikuchuniye ng'aloonteetaab Yeyiin. Kooberuurook Yeyiin.

## 2 Timothy

Chapter 1

1Anii ku lebkeeyiinteet Bawulo nyoo ayechine kaarorookiinteet Yeesu yiisyeet. Kitoola Yeyiin ankooyookwoochaa-amchi biiko kurubtakeey ak soboontaab kibchuulyo nyoo kikuurtooweech kubununee Yeesu Kiriisto. 2Asiruung' inyiing' werinyuu Temeteewo nyoo achame miisin. Kooberuuriing'Baaba Yeyiin ak Mokoryoonteenyoo Yeesu Kiriisto. Kuriireeniing' ankukooning' kaalyeet.3Akutung'chine Yeyiin kuu woloo kiyeytooy mbo kuuko ankaayeye kiyee ankete kule karaam, kuuyu asootiing' akookoy, asoowuung' beet ak kweemooy ankkabirchine Yeyiin koonkoy. 4Yoo kaasoot wolee kiiriirte besyoonoo kyaabokoktiing', kwoomchoo yeemooteet kule nto akasiing' saang'erech. 5Ankete kule ikooseekeey Yeyiin miisin. Kiikoosee keey kookoong' Loyis Yeyiin ak koomet Yuuniis, wolee anketitooy kule imiite nkinyiing' iyeye kuu nyooto.6Kunyikurubtakeey ak yooto, asootuung' kule ikany koomwo keey kaamukeyweek choo kiroobuung' Yeyiin yoo kyaatiinyeeniing' awunnyek. 7Manaakooneech Yeyiin Tamirmiryeet nyebo muyateet, nteenee kikooneech nyebo nyikanateet, chamateet ak riibeetaab keey.8Kunyoo, meekany kunaming' muyateet yoo meeng'alaalee Mokoryoonteenyoo nto yoo isootoo anii nyoo kikeerata kubo inee. Nteenee, ikany keenyaliilche tukwaay kubo lokooywek chee karoomech kukooniing' Yeyiin nyikanateet. 9Kiikooraraacheech Yeyiin ankiikukuureech keeyeku biikyii. Manaayey kuu nyooto kubo kiy ake tukul nyee kikeeyey, nteenee kubo wolee maktooy inee nkit am mooyeenyii ak mbo subak kubo chamateenyii nkityo,. Kisimkuchameech Yeyiin kumanaakeetoow kooreet 10ankooboorweech chamataanaa am chooneetaab Kaarorookiinteet Yeesu Kiriisto. Kiikoosyeentooweech Kiriisto meet akwooroorweech keelto nyebo soboontaab kibchuulyo kubunuunee lokoywek chee karoomech. 11Kunyoo, kookutoola Yeyiin a-amte lokoywechu, ayeku lebkeeyiinteet ankaaneetoote ng'alyoonteetaab manta.12Kiyooto nyee kiinyaliilcho kuu nyiitenyi. Ankoo kuwuu nyooto, maamuyoot, kuuyu ankete chiichee kyaayeenchi ankaatinyee man kule imuuche kuriib kiyee kiikootoorwoo akoy besyoonoo iyeewunee. 13Temeteewo, ineete biiko kuu woloo kyaaneetitooy anii ankiikooseekeey Kaarorookiinteet Yeesu ankiichame biiko kuu woloo kyaayeytooy anii. 14Ikaaman ng'aleechaa karoomech choo kikiitooruung'. Kuyechteechiing' Tamirmiryeetaab Yeyiin nyoo minye ariinyoo.15Abere inkete kule kookubakaaktaa chii ake tukul nyebo yeemeetaab Eesya kuboonto keey Fukeelo akoo Eermokeen. 16Asooye kule kuriiree Yeyiin kaab Onesifooro nyoo kimomuyoot chokukasa arataat. Kichokoobaybooyoo ankootitiiroo kibtaman. 17Yu kawokuyit Rooma, koomuuch kucheeng'aateenaa wolto ake tukul akoy kut wokunyoorwoo. 18Abere inkete kubooyiit man kule kiiyeetyeechoo Oneesifooro am keelwookik chee chaang' yoo kyaamiite Efeeso. Leyye, kuriiree Mokoryoonteet Oneesifooro besyoonoo itiilchine biiko ng'al.

Chapter 2

1Wenyoo,Temeteewo, ikiil, kuuyu inkete kule chamiing' kaarorookiinteet Yeesu ankutiyiing'. 2Nto tukuuk choo kiikase a-amuu am taayeetaab biiko chee chaang', itoorchi choo biiko chee kiikooseekeey anku chee imuuche kooneet biiko alak.3Imuytoochi nyaliluutek kuu chii nyee ame booryo nyee karaamkubo kaarorookiinteet Yeesu kuu woloo keeyeytooy aheek. 4Yoo keewuteekeey chii nyebo lukeet ng'aleekaab biikaab yeemeet, meeng'ereeche nyee woo nyebo lukeet. 5Makeetuwenee chii loong'eetaab labateet yoo kamarub makuutekaab kaang'weneet.6Kaabatiin nyoo ikiimchinekeey kaabatiisyeet ku nyooto nyee machaktoos simkiikoochine amiikyii chebo yiisyeet. 7Temeteewo, irootoote kiyee amwooye kuuyu makuyeying' Mokoryoonteet inket ng'aleechu tukul.8Inket kule king'eetee meet Yeesu Kiriisto nyoo kichoonee kootaab Tawuti. Kuuyu a-amtoote lokooywechu karoomech, 9kaanyalil kut keeratoo wuu nyee kaanyeeree ng'al. Nteenee, to meemuuchaktoos keerat ng'alyoonteetaab Yeyiin. 10Kunyoo, amuytoochine kiy ake tukul kubo choo kiikukway Yeyiin, nto anyuun kooraach nkicheek Yeesu Kiriisto sukunyoor lebkeeyyeetaab kibchuulyo.11Ng'alyoo nyoo nyee keetiyeekeey kuuyu yoo kakeebeku ak Kiriisto mabokeeminy ak inee. 12Ntoo yoo kakeemuytoochi, mabakeebaytooyiisye ak inee. Yoo kakeetay acheek, mawokutayeech nkinee. 13Ankoo makiikooseekeey biiko, kiikoosee keey inee, kuuyu mataye keey inee nkit.14Machaktoos isootyine biiko ng'aleechu, imwoochi am taayeetaab Yeyiin kule mamachaktoos kukwiilee keey biiko ng'al. Mamii kiy mbo kisich nyee yetyeechine kwiilataanaa, nteenee nyeeree kaasooteyweekaab biiko choo yebchine yiit. 15Isyeem wolee imuuktooy iyey yiisyeeng'uung' am keelto nyee karaam nyee chamtooy Yeyiin. Kutook kule iyekuu chii nyee matinye muyat anku nyee name ng'alyoonteetaab manta am keelto nyee chuurtaat.16Itayee keey imwooyoote ng'al chee marubtooy keey ak ng'alyoonteetaab Yeyiin. Biiko choo iwuutootee keey ng'al chee wuu choo, makutase taay kulooyekiitu miisin am wolee mii Yeyiin. 17Makwaamaaat kaaneetiisyeetaab bichoo biiko kuu yoo amoote kiseerkecheet kereenkaab chii. Biiko alak chee kiikuchuunnye ng'alyoonteetaab manta ku Umenaayo akoo Fileeto. 18Mwooye bichuutechu kule kiyeyakay keny ng'eeteetaab meet kunyeerootee kaayeenchinooyeetaab biiko alk.19Ankoo kut kuwuu nyooto takooyyong'oot tiyeywoonteetaab Yeyiin ankeekasee siruutechu mwooye kule, inkete Yeyiin biiko chee chechii. Nto chii ake tukul nyee kuure Mokoryoonteet kumachaktoos kubakaakta miyootyeet. 20Am kooto ake tukul nyee woo miite terekook chee kikeeyeyee ta-aabuut ak chebo feeteet. Miite mbo subak chebo keetiik ak chebo meneet. Keeyeyiisyee terekoochu alak keebayee tayeek, nto chuut alak keekonoree tukuuk chee mabo koonyit. 21Kunyii, yoo keetiliileekeey chii ake tukul wolee mii tukuchoo miyootech makuyek terekyeet nyebo koonyit nyee imuuche chiitaab kooto kuyeyiisyee kubo yiisyo ake tukul nyee karaam kurubtakeey ak wolee kichobto.22Temeteewo, sateekeey muchastaab aybeer nyoo bo miyootyo ankiirub keelto nyoo karaam kuchurta, iyeku chii nyee kiikooseekeey, nyebo hamateet ak sinento. Iyey tukuuchoo kuu woloo yeytooy biiko alake choo sooye Yeyiin am moonik chee tiliilech. 23Itayee keey kwiilateet nyebo beerbeeryo ak solwoonti. Inkete kule yibu ng'aleechaa wookuut.24Mamakyine chii nyoo yeye yiisyeetaab Mokoryoonteet kuyeye wookuut. Nteenee machaktoos kutalayiitu am wolee mii chii ake tukul, kooneetiisye nyee karaam ankumuytooy. 25Nto yoo mii biiko chee kwiile inee, kumachaktoos kuyisu muut ankutinyee mooyeet kule imuuche kookoochi nkicheek Yeyiin mooyeet kuweek sukoonket manta. 26Yooto, koomuuche icheek kusew ankuchililee mastiitaab kibrokosyoonteet nyoo kikunam icheek sukuyey kiyee mache inee.

Chapter 3

1Irootoote ng'alyoontooni: Makumiyatiitu besyoosyek cho bo tabanta. 2Makusooynen biiko, makucham beesaan, makukas keey ankumeennyo. Makung'aloolootee Yeyiin nyee miyaat, meeyweye sikiikwaa amtiny kumwooy koonkoy am kiy. Makuyek biich chee matiliilech am taayeetaab Yeyiin 3amtinye chamateet. Mariiree biich, mololchine biich ng'al amariibe keey. Makukawootene ankuchame kuyeye ng'al chee miyootech. 4Makuchoomtooy chuut ankutuchinoote ng'al. Makuyibe keey kule inkete kiy ake tukul. Makuyek biich chee kicham lelesta amachame Yeyiin.5Makuyeye keey kule bo Yeyiin, nteenee kutaye kaamukeyweekyii. Isatee keey bichooto. 6Mii alake am bichoo chee beetoote kestoonikaab biiko alak subokooberbeere koor chee kuskusech chee kiikunyikisyi ng'ookiswookik ankutoortooy muchas nyebo kiy ake tukul. 7Kiineete kooruuchaa kibtaman, nteenee meemuuche kut koonket icheek kutukul ng'alyoonteetaab manta.8Kwiile bichoo ng'alyoonteetaab manta kuu yoo kikwiile Yaane ak Yaambure Muusa. Kiikutoonkooyiis bichu ankiikubootyo am manta. 9Mayite wuy bichoo, kuuyu makukas chii ake tukul beerbeeryeet nyee boonto kuu woloo kikeekastooy chebo Yaane ak Yaambure.10Temeteewo, abere inkete kurubta keey ak kaaneeteyweechu, wolee abuurtooy, kiyee anemchine keey ayey ak wolee amoong'tee keey Yeyiin. Inkete mbo subak kule maasimanyeeruu ankaaboonte chamateet ak muytaayeet. 11Inkete mbo subak kule kyaamuytoochi wusiisyeet nyee kyaanyooru ak nyaliluutek chee kyaabuntee yoo kyaamiite Antyookyaa, Ikoonyaa ak Luustra. Nteenee kisorwoo Mokoryoonteet am tukuuchoo tukul. 12Nto kubooyiit man, makeewus chii ake tukul nyee keenemchi keey kurub Yeesu Kiriisto. 13Nto biiko choo choolwookenootiin, choo iberbeeriisyoote, makumiyatchi choo miisin. Kiikutawachakiis choo ankutewechoote biiko alak.14Nteenee, kurubta keey ak inyiing' ii, Temeteewo, itase taay iruube kiyoo kikiineetiing' ankiichame, kuuyu inkete biiko chee kiineetiing' 15ak mbo subak wolee kiinketite siruutekaab Yeyiin kung'eetee leekwaanti. Kiikuyeying' siruutechaa inket kule nyooru chii kaararaacheet yoo keekaasee keey Yeesu Kiriisto.16Kwoonee siruutechoo tukul wolee mii Yeyiin. Karoomech siruutechoo yoo kiineetiisyee ankiiburyoong'tee biiko, keechuule ankiiboorchine biiko kukaramiitu kuchurta. 17Keeyeye kuu nyooto sukung'eet kuchobakiis chiitaab Yeyiin kutukul kubo yiisyo ake tukul nyee karaam.

Chapter 4

21Inket kule makooyeew Yeesu sukutoow baytooyiisyeenyii. Kunyi, am taayeetaab Yeyiin ak nyebo kaararookiinteet Yeesu nyoo machokootiichi ng'al biiko choo sabtoos ak choo kiikubek, amwoowuung' kule, i-amtooy ng'alyoonteet akookoy ankoo ku wuuyech ng'ala nto ku nyumnyumech imuytoochine yoo ineete biiko ng'alyoonteetaab Yeyiin, ichuule, iburyoong'tooy ankiikiime.3Makucho besyeet nyee meekoomuuche biiko kut takucham kiyee ineete siruutek chebo man. Makurub bichoo kiyee mache metewookwaa. Makooruruukoot kaaneetikwaa ku chaang' chee makooneete icheek kiyee kicham kuyebchine yiit. 4Makoomiing'chi met ng'alyoonteetaab manta ankuweekyi keey tyoonkoochoy chee mabo man. 5Nto inyiing' amwoowuung' kule ikiil am keelwookik tukul. Imuytoochine nyaliluutek chee inyooru. Iyeye yiisyeet nyee keemakyine kaantooyiin kule kuyeye. Iteryeech yiisyeeng'uung tukul nyoo machaktoos kule iyeye.6Mii wokuyitu besyeet nyee keemiite bokikooyto keeyeyeenaa koroseek. Kaakuyit besyeet nyee ang'eetee koorooni. 7Kwaa-am booryeet nyee karaam. Kwaawaany labateenyuu ankwaakiilchi manta. 8Kunyoo, mii kukanyoonwoo kiito ake nyee makeetuweneenoo. Nto kiyoo ku tuweneetaab churtaayeet. Tuwenoonooto ku nyee makukoono Mokoryoonteet nyoo churtaat yoo itiilchine biiko ng'al. Meebere anii nkit nyee mii chokutuwenoo, nteenee mii chakutuwene biiko tukul choo mii kookenoonu chooneenyii.9Isyeem wolee imuuktooy ichoo areet akeenke woli amiite. 10Kookubakaakta Teema ankuweechi keey akoy Tesaloonike kuuyu kikicham tukuuk chebo koorooni. Kookuwe nkinee Kereeske akoy Kalatyaa ankookuwo nkinee Tiito Taalmatyaa.11Kwaang'etu nkit ak Luuka. Ichoonte keey Maarko, kuuyu chii inee nyee imuuche kuyechteechoo am yiisyooninyuu. 12Kaayookte Tukiiko kuwo akoy Efeeso. 13Kunyoo, yoo ichoonii iyibwoo kabuutiinyuu nyoo kyaabokookyine kaab Kaarbo am Turoowa. Iyibwoo mbo nkicheek kitaabuunekyuu anku miisin choo kikeeyeytee muuyto.14Kookwaarantaa nyee makyoomu kkitoong'iintoonoo bo karin nyoo keebere Aleekisaanta. Nteenee makuyookyi Mokoryoonteet am kiyee kookuyey. 15Kunyi, iriibee keey nkinyiing' wolee mii chiichoo, kuuyu kikwiil ng'aleekyoo am nkuruuk. 16Yoo kyaayeete keey nyeb taay, kumweyeenoo chii ake tukul nye mamii mbo akeenke nyeee kichakusoorwoo. Leyye, asooye Yeyiin kunyoochi bichooto kaat.17Ankoo kiwuu nyooto, kicho Mokoryoonteet ankootitiiroo sukung'eet kiimuuch kyaamta ng'alyoonteet kuchurta kubunteenoo anii nto anyuun, kukas nkicheek biiko choo ma Yuutayeek. Nteenee, kikiiraraacheenaa kutiitaab kimakeetyeet. 18Makooraraacheenaa Yeyiin wolee mii kiy ake tukul nyee miyaat ankooreetooto nyee karaam akoy waawut kanyii am kibkoonkoy. Leyye,kutororiit Yeyiin akoookoy. Kuwuuyiit nyooto.19Isubowo Brisiila ak boonteenyii Akiila ak nkicheek bikaab kaytaab boonteet Oneesifooro. 20King'etuunee Eraasto kooriinto, nteenee kyaabakooku Turofiimo kumnyaanaat am Mileeto. 21Kunyoo, isyeem wolee imuuktooy iyitu woli kumanaang'ootyen koreet. Isubooyiing' Ebuulo ak Buute ak Liinuus akoo Kilaawutya ak nkicheek mbo ng'eetaabiya alak tukul. 22Kuriib Yeyiin tamirmiryeeng'uung' ankooberuuriing'.

## Titus

Chapter 1

1Anii nyoo Bawulo nyoo ayechine Yeyiin yiisyeet. Kitoola Yeesu Kiriisto lebkeeyiinteenyii ankooyookto ayechtechine biiko choo kiikukwey Yeyiin kooyeenchi inee ankoonket manta kurubtakeey kiyee makweech Yeyiin. 2Ayeye yiisyooni akenee keey soboontaab kibchuulyo. Kmanaakeetoow kooreet kumwooy Yeyiin nyoo matinye lembech kule makukooneech soboontaab kibchuulyo. 3Yu kayityiin besyoosyek kung'ong'weech Yeyiin nyoo kaarorookiinteenyoo ng'alyooonteenyii ankutoola anii kule aamtaate lokoywechoo karoomech.4Asiruung' inyiing' Tiito nyoo iwuuye lakwanyuu nyebo man kuuyu kiikooseekeey tukwaay Yeyiin. Kooberuuriing' Baaba Yeyiin ak kaarorookiinteenyoo Yeesu Kiriisto ankukooniing' kaalyeet. 5Kiyee kiyeya saabakookyiing' Kereete ku kule, kyaamache kule siirootooote yiisyoonuutek choo kimaakiiwaang'te. Nto subak kiyee amache ku kule siitoolaate boyikaab biikaab Yeyiin am kiriing' ake tukul kuu yoo kyaamwoowuunh'.6Machaktoos boonteet nyebo biikaab Yeyiin ku chii nyee matinye leelis anku chii nyee tinye koorkeet akeenke. Machaktoos ku kiikunam lokokchi ng'alyoonteetaab Yeyiin anku leekooy chee ma kawoot amatinye kewenateet. 7Machaktoos kaantooyiinto ku chii nyee matinye leelis kuuyu iyyong'chine yiisyeetaab Yeyiin. Mamachaktoos kukase keey nto ku kibsiirmooyoo. Mamachaktoos mbo ku chii nyee kibookityoo nto ku chii nyee kicham woorooryeet nto cheemooyeetyoo.8Nteenee, machaktoos ku chii nyee ruroot moo anku nyee kicham kuyeye ng'al chee karoomech. Machaktoos subak ku chii nyee choboot, nyee chuulaat, nyee tiliil anku riibe keey. 9Machaktoos kuriibe miisin kaaneeteyweek chebo man kuu woloo kikiineetita sukung'eet kootitiir biiko alak am kaaneeteyweechoo ankooburyoong'tooy biiko choo kwiile ng'aleechaa.10Amwwoye kuunyooto kuuyu mii biiko chee chaang' chee chemakwiiliis. Biich bichu chee baloobalootee baateey, akoobootoote biich motowoy nteenee chee yeyoote ng'aleechu miisin ku choo isste kule akoy kiimuraatan chii skuchamte Yeyiin. 11IKere koong' bichoo kuuyu mii koobootoote koorin kumukuul kooneetoote tukuuk chee mayamaktoos kule kiineete. Nteenee toortooy muchas kuyeyaat kuu nyooto.12Kumwooy mbo workoyoonteeng'wa akeenke kule, kiblembechiis akookoy biikkaab Kereete anku biich chebo rokos, buren ankucheemooyeetiis. 13Man ng'alyoontoonoo ku nyoo iburyoong'tooy bichooto sukung'eet kurub ng'alyoonteetaab Yeyiin am keelto nyee karaam, 14Amarub tukuuk chee ineete Yuutayeek alake nto kiiruutekaab biich buch. Kiikuchuunyee bichu ng'alyoonteetaab manta.15Tiliil kiy ake tukul am wolee mii biiko choo kikiitiliil. Nto choo ma tiliilech, ameenchine ku mamii kiy nyee tiliil am wolee mii choo. kubooyiit man, kukwoonykwoonyekiis metewookwaa nyee meenkete kiyee karaam ak nyee miyaat. 16Yeye keey bichoo kule inkete Yeyiin, ntenee ibooru atebuutekwaa kule meenkete. Biich bichoo chee kiikumiyeetiitu ankukawoot nyee mayemootiin mbo kuyey kiy nyee karaam.

Chapter 2

1Nto inyiing', Tiito ku machaktoos ineete kurubtakeey ak kaaneeteyweekaab man. 2Machaktoos booyik kuriibekeey ankuyek booy chee koonyitootiin anku chobootiin, chee ikooosee keey Yeyiin kuyitita ankkuboonto chamateet ak muytaayeet.3Ineete nkicheek cheebyoosook koobuur kuu wolee machaktoos koobuurtooy choo bo Yeyiin. Kuteyeekeey semseemnyeet ankutayeekey bookiteet. 4Nto kiyee machaktoos kuyeye ku nyi; Kooneete kooruuk choo taku minkeech kule kuchame saanikwaa ak lokokwaa. 5Makooneet cheebyoosoochaa kooruuchaa kuriibe keey ankuyey koor chee churtootiin, kuyeye karoomin yiisyoonuutekwaa am kestoon ankuyek koor chee karoomech moonik. Machaktoos kooyweye saanikwaa sukung'eet kumakeenyeere ng'alyoomteetaab Yeyiin.6Ineete nkicheek aybeeriik kuriibe keey. 7Nto inyiing. nkit, iyey kiy ake tukul nyee karaam sukukaseeniing' biiko chuut. Yoo ineete biiko ku machaktoos ineetiisye am keelto nyee churtaat anku choboot. 8Yoo i-am lokooy, Machaktoos kubo man, sukung'eet mamii kiyee iyyong'unee chii kumache kukwiiling'. Nto yoo mache chii kukwiiling', ku makoosuuyto nyoo nkityo, kuuyu mamii kiy nyee miyaat nyee imuuche kumwooy kuruubta keey ak acheek.9Machaktoos kooyweye motwoorik mokoreenikwaa anku yeye kiy ake tukul nyee ing'ereeche mokoreenikwaa amamachaktoos kuketyine mokoreenikwaa ng'alyoo 10amachooree tukuukwaa. Nteenee machaktoos kooboorchine mokoreenikwaa kul karoomech icheek ankiikooseekeey am kiy ake tukul nyee imuuche kuyei kaaneetiisyeetaab kaarorookiinteenyoo Yeyiin kung'erekyi biiko.11Amwooye kuu nyooto kookooboor Yeyiin kule chame chii ake tukul. Kiirarooche chii nyoo ikosee keey Yeyiin. 12Yeyeech chamateetaab Yeyiin keetay tukuuk choo ma bo Yeyiin ak mbo tukuuk choo bo koorooni, ankeeminy nyee keeriibe keey, nyee churtaat anku nyee rubtooy keey ak wolee maktooy Yeyiin. 13Kiikooberuureech Yeyiin kule yoo takeeminye koorooni ku kiikeneekeey besyeet nyoo iyeewunee Kaarorookiintet Yeesu Kiriisto. Yooto yee makeekas lekeeyyeetaab Mokoryoonteet Yeyiin nyoo woo.14Inket kule kiikooyto Yeesu sobonnyi sukuwalang'uneeneech wolee mii rokosto tukul sukung'eet kootiliilech keeyeku cheechii acheek choo keemache miisin keeyeye tukuuk chee karoomech.15Kunyoo machaktoos ineete ng'aleechaa kaamwaay ititiire chuut ankiiyisu am kaamukeyweekaab Yeyiin nyee meebere makumoontiing' chii.

Chapter 3

1Machaktoos isoowu biikaab Yeyiin kooyweye baytooyik ak kaantooyik ankuyeytooyootiin kuyeye kiy ake tukul nyee karaam. 2Machaktoos mbo subak ku mang'aloolootee biiko alaak nyee miyaat amawookuutyee. Machaktoos kutalayiitu am wolee mii chii ake tukul ankuyibe keey ng'weny.3Kany abooruung', kikeekoryootiing' nkacheek besyeet ake ankeeyeye keweynateet. Kikiikeetewachakse ankikiikoolaambuuchech tukuuk tukul chebo leles ak tuyiintaab moo. Kikiikeetayeech ankikeetaye nkacheek biiko alak.4Nteenee yu kawokooboorweech Yeyiin karoomnyeenyii ak wolee chamtooy biiko, yooto kooraraacheech. 5Kiiraraacheech ameebere soo kule kuuyu kikeeyeye tukuuk chee churtootiin, nteenee kubo riirikyii chee kiriireeneech. Kikiitiliileech yoo kikeesicheech subak ankeenyooru soboonto nyee leel kubununee Tamirmiryeetaab Yeyiin6nyoo kikeeroong'cheech am choong'into kubununee Yeesu kaarorookiinteenyoo. 7Kiyey kuu nyooto sukung'eet keechurte am taayeenyii kubo chamateet nyee boonteeneech am riirikyii ankeeroobweech soboontaab kibchuulyo nyoo kiikeneekeey.8Ng'alyoo nyooto nyee kiikooseekeey. Machaktoos ikas kule keenket biiko ng'aleechu karoomin sukung'eet kunyoor mooyeet choo iyeenchine Yeyiin kuchob asiiswekwaa kuyeye tukuuk chee karoomech. Yoo kayey biiko ng'aleechaata, makukaramchi.9Nteenee itayeekeey kwiilateet nyee berber, ankiitayee keey mbo subak itetuu kooynooy chebo Yuutayeek chebo keny, itayee keey wookuutyeet ak kwiilateet nyee rubtooykeey kiruutekaab Yuutayeek, kuuyu mayibwook kiy anku bo buch. 10Irwookyine chiito nyee yibu bcheyateet nyeb taayta, nto mii yoo, irwookyi subak, nto yee makase, itayee keey. 11Machaktoos inket kule kwaanykwaanyaat chiichoo ankoobooru mbo ng'ookito nyee boonto kule machurtaat12Yoo kaayooku Arteema nto Tukiiko, isoru keey areet akeenke akoy Nikobooli. Kaasoot kule waamuunyee wolooto am yiiwooteet nyi chooni. 13Iyey wolee imuuktooy iyooomiis Seena nyoo tinye kiirnateetaab kiruutek. Iyetyeechi nkinee Aboolo am keeltaab too ankiikas kule kanyoor kiy ake tukul nyee mache.14Machaktoos koonket biiko koonemchi keey kuyeye tukuuk chee karoomeech sukung'eet kunyyoru kiyee mache am besyo ake tukul ameebere kule kuyeku buren.15Isubooyiing chii ake tukul nyee kiibuurtooy keey am woli. Kunyoo, isubaay nkinyiing' biiko choo chameech ankookooseekeey Yeyiin kuu acheek. Kooberuurook Yeyiin akweek tukul.

## Philemon

Chapter 1

1Bowuulo retiinteet am woolee mii yeesu kristo ak ng'eetaabiya temeteewo kuyiityi nyee chaamaat choorweenyoo filemon, akoo nyee keeyeeyiishii tuukuul mootwooriinteet, 2kuyiityii cheebiyaa Afiya akoo askoriinteenyoo Arkibas, akoo kootaab sayeet nyeeboo kooyooto 3onyooruu kisaaytaa ak toolooshet kuchoonee woolee mii babaa yeeyiin akoo yeesu kristo.4Akoostooy babaa yeeyin asiisweek tuukuul.Atweechiing am soowuuteek kwaanii. 5Kyaakaas choomnyeet ak kaayeeneet am woolee mii baaba yeesu kristo kuboo biikaab saayeet tuukuul. 6Asomook kulee miingeeteet nyooboo kayeeneengw'oong kunyoor beeruurtoo kuruubtooykeey ak kiirneeteet nyee otiinyee am ki akee tookool nyee karaam am woolee keemiitee ak yeesu kristo. 7Ambiiyee kyaatiinyee ngeereekweek akoo muutyoo kubboo chaamaateeng'uung, ambiiyee kiisoopchii nyiing bikaab sayeet mukuulweekwaa.8Am yotoo, ankaa atiinyeenyiikaaneeteet am woolee mii kristo akeerchiing' koong kiiyee imuucheeyeey, 9nteenee am chaamaateet, asooyiing' anii boonteet Bowuulo teenee raat araataat kuboo yeesu kristo.10Amiitee amwowoong' kuruubtooykeey lakwanyuu onesimas nyee kyanyoruu amiitee arataat, 11Ambuyuu keeny kimeenyooluu, ntenee raat kunyoolyiing nyiing ak anii. 12Kaayooku nyee bo mooyeenyuu kooyeechiing. 13Asootee kulee nteketeesee taay ak anii, sikuuyeetyeechoo am borooyng'uung amiitee reetisheet kuboo ng'oolwoonteetaab yeeyin14Kimaameechee ayaay kii ak kumnee ikoonoo boorooyng'uung. Kyayeey kunyotoo simootook kulee yokamaayeeyeekeey ng'oolwoo karaam keemwoow kulee kyaakeerching kong', ntenee kicham nkityooniin yaay. 15Kiikibesheeneech kumiiniing sikeetuyee kipchuulwo. 16Simeeyeek suubook motwooriin kuu anii kuutoroorit missiin kukeeytee motwooriik chaamaaneenyuu am woolee amiitee ambuu boortoo akoo mokooryonteet yeesu kristo.17Kunyoo wuu woloo kyootoktaanii kuu choorweet otaach nkinee kuu nyooto. 18Nteenee yoo kakustoochiing' kiy ake tukul nto kutinye besenng'uung' maakwewuung' ani. 19Asiree ani nkityo Bawulo awunyuu kule maakway besenoo kumanaachiing' soboonng'uung'. 20Awoy ng'eetaabiya, kany anyooru ng'erekweekaab am wolee imiite seebaybaayaa mukuuley nyuu.21Atinye kaayeneet am koonyit nyee iboonte kule meeyeey chee keeytee woloo kataasoomtiing'. 22Am kibakeenke nyooto, iyeyte kooto nyebo tayeek kubo anii kuuyu machaaweesyeteeniing' am leekito.23Isubooyiing' Efira nyoo kyoomtooy tukwaay ng'alyoonteet, 24akoo wolee yeytooy Maariko, Ariistaako, Teema, Luuka choo yeyiisye akoo anii. 25Obuurte kiisaytaab Yeesu Kiriisto akookoy. Kuwuuyiit nyooto.

## 1 Peter

Chapter 1

1Anii nyoo Betero, lebkeeyiinteetaab Yeesu Kiriisto. Asirwook akweek choo kiikukweyaak Yeyiin, choo kyoosereetyi yeemeetaab Boonto, Kalatyaa, Kabatookyaa, Eesya akoo Biituunnya. 2Kisimkucham Baaba Yeyiin kule makukweyaak, ankootiliilook Tamirmiryeenyii kuyiseenook korotiikaab Yeesu Kiriisto sookoonyit Yeesu.Kooberuurook Yeyiin miisin onyooru kaalyeet.3Kusilakoy Yeyiin nyoo kwaaniitaab Mokoryoonteenyoo Yeesu Kiriisto nyoo kiriireeneech miisin kuyeyeech/kesicheech subak kenyoru soboonto nyee kiimoonteekeey, kuuyu kiing,eetee yeesu meet. 4Keeboonte beruur am kinkonkoy nyee konoraat kubo acheek,nyee mobote , nyee manune,amanyeeraktoos. 5Kuuyu kikosekeey Yeyiin, riibeeneech kamukeeyweekyii akoy besyeetaab tabanta yoo kaakiroochakisye kutukul.6Ong,erech kubo ng'aleechu ankoo koobuntee wusiisyeet ak nyaluluteek chee makarkeey am besyoos chee ng'eri. 7Kkeetyemook sikiinket kule okooseekeey man Yeyiin. Kuu yoo kiitiliilee maataab mecheechta nyoo mabeennyee, kiitiliilee kakaseeng'woong' nyaliluteek kuboyiit kwong'uut miisin. Yooto, makitoroorook kikastaak ankeekoonyitook bosyoonoo iyeewu Yeesu.8Omiite ochame Yeyiin,ankoo mebere kyookas.Ankoo meebere okase inee raat, okoose keey inee ankobuure am ng'eereekkweek chebo baaraak miisin nyee mamii mbo ng'ala chee kiimuchee kemwoowuunee ng'aaraakweechata. 9Boonyooru tuwento nyebo kaakseeng'woong' bosyoonoo kiiraroochook kutukul. 10King'oor woorkooyiikaab Yeyiin chebo keeny woole kimakooraraaktaak inee am chametenyii.Kicheeng'se workooyichoo miisin konkeet ng'aleechuuteechu.11Kimache kunkeet besyeet nyee kimakuchoonee kaararookiinteet ak wolee maakuwuuyiit boosyoonoto.Kimwoochii ttamirmiryeetaab kiriisto nyoo kiimi ariing'waa kung'oor ng'wooninto nyee kimakinyoor karorookinteet ak wolee kimakitoroorto. 12Kiiborchi Yeyiin woorkooyiicho kule kimayichiineekeey cheek isyoonoo,ntenee kiyoowook akweek.Onkeetee raa ng'eeleechu, kuuyu kyomwoowook biiko lokooyweek chee karoomech kubununee kibkoonkoy.Ng'aleechuutechu cheebere mbo malayikaniik nto inke.13Kunyi, leyye, onamte met kiyoo kyokas.Oribkey onkookenee keey kuchurta kiyee makibeerureenook yoo katook Yeesu kiriisto. 14Kuu yoo omache okasyi Yeyiin morube tukuukaab muchas choo kyoobonte kumoonket inee.15Otililiitu am kyi ake tukuul nyoo oyeye,kuu yoo tiliil Yeyiin nyoo kikurook. 16Mwooye suruuteekaab Yeyiin, otiililiitu kuuyu atiliil anii. 17Keboonte Baaba nyoo meenkweele chiita ankootilchine biiko tukul ng'aleek kurubta keey wolee kikuyayta.Kunyi, oyweye inee ankomunye onkete kulee oyeku toyeek am korooni.18Onkete kule kimakeewalunenook tukuuk chee wuu Feetaan nto Buntetiik choo bootoos, ntenee kiwaluneenook kaararookinteet korotiikyii chee mamii kiye kiwuuychtee soong'eetyee atabuuteechoo kimabo mbo laat choo kibo mbo kukoong'. 19Yoo kiwaastooy inee korotikyii, kikikerkeyee meenkich nyee tiliil anku lubkoob20Kikiikeekwey kaararookiintoonoo kumanaakeeyey kookreet ankiborkiiboor inee am besyoosyechu bo tabanta kubo akweek. 21Kuu yoo kyookaasee keey kiriisto, omuuche ra otiiye keey Yeyiin nyoo kiing'eetee inee meet ankootoroor.Kunyoo,omuche omaang'tee keey Yeyiin kutukul.22Kunyoo, leyye,ochoomtoosii miisin am mooyeet akeenke,kuuyu kyookoonyiit ng'alwooteetaab manta ankyootiliil keey soonyooru chamateet nyebo man am wolee mii tubchoosyekwook. 23Kikeesichook subak kubunune ng'alwoonteetaab Yeyiin nyee yeyiisye akookoy.Kimasubak kubunune ng'alwoonteetaab Yeyiin nyee yeyiisye akookoy.Kimachoonee sobooni leel kiy nyee beku,nteenee kichoonee kiy nyee mabeku.24Mwooye ;siruutek kule, Kerkeey :biiko tukul suus ankukerkeey :soboonng'waa toobtooy. sistoos suusweek, ankurarache toobtooy, 25Nteenee mang'ete ng'alwoonteetaab Yeyiin akookoy. ng'alwoontooniitenyi nyoo kikyoomwook.

Chapter 2

1Kuu yoo kootayee keey naanyun kaaberbeeriisyeet, ng'al chebo lembeech,tuuyintaab moo nto ng'omseet, 2Ocheeng'e cheeko chebo soboontaab tamirmiryeet kuu yoo mache leekoy kureeri. Yoo kooyey kuu nyooto makwaalaak am sobooni leel, 3Kuuyu kyoochamcham sikenateetaab Mokoryoonteet.4Tiiyeywoo kiriisto anku rwaa nyee soboot.Kitaay biiko rwaantana nteenee kikwaay Yeyiin anku cham.Okwoonchi inee akweek choo 5Oyeku ku rwoontook chee soobchootiin sikeeteechnaak kootaab soboontaab tamirmiryeet. Oyeke mbo kibkoros choo kikotaabaan Yeyiin oyechine koroseek chee chame inee am tamirmiryeenyii kubunte Yeesu Kiriisto.6Mwooye siruutek kule, Maachibchi Saayoon rwaa chee tiiyeywo, rwaa nyee kyaakway ankaacheme. Makiintosuure nyoo ikoseekeey rwaantaanaa,7Bo kwong'uut rwaantaanaa am akweek choo okooseekeey Kaarorookiinteet. Nteenee mwooye siruutek kurubta keey choo meekoosee keey inee kule, "rwaanteet nyo kitaye biiko kuteekta nyee koouyek tiiyeywoonteetaab kooto". 8Kikeesir subak kule, "Inee ku rwaa nyee kaanakuut ankoonache biich". Ibooru siruutechu kule ibuutoos biiko yoo taye kookaasee keey ng'alyoontetaab Yeyiin. Wuu nyooto wolee kiikuchobto Yeyiin.9Nteenee, okweyootiin akweek, mbo kibkoros chebo Baytooyinteet, biiko chee tiliilech chee kisat Yeyiin oyeku cheechii soomwaayte karoomnyeetaab nyoo kikuurook okwaanee wolee mii meenaneet obeechi lebkeyyenyii nyoo bo kwong'uut. 10Kimoobooye Yeyiin, nteenee obooye ra. Kimariireenook Yeyiin, nteenee riireenok ra.11Leyye chooroonuutekyuu, kuuyu obooye kooreet ake, amwoowook kule moocham koobelook muchastssb koorooni. 12Machaktoos otebtooy biiko choo meenkete Yeyiin am keelto nyee karaam. Ankoo kung'alooleenook nyee miyaat, makoosoote tukuuk che karoomech choo oyeye ankumakusilto Yeyiin besyoonoo machokootiilchi biiko ng'aleek.13Okoonyite biiko choo wooyech sukukoonyitakoy Mokoryoonteet. Okoonyite baytooyinteet nyoo kikiikoochi kaamukeyweek kubaytooyiis 14ak kaantooyik choo mii ng'wenyuunyii choo kase kule kakiing'woonchi kawootik ankeesilte choo karoomech. 15Mache Yeyiin kule oyeye tukuuk chee karoomech simanyoor choo meenkete kiy nyee mwooye. 16Otyookootiin akweek am kiruutek nteenee, mayeyaak yooto oyeye ng'al chee miyootech. Onket kule oyechine Yeyiin yiisyeet. 17Okoonyite biiko tukul. Ochame biikaab Kiriisto choo oboonte keey. Oyweye Yeyiin ankookoonyite baytooyiin.18Machaktoos akweek motwoorik okoonyite mokoreenikwook kuyem. Mookoonyite baateey choo siken anku karoomech, nteenee akoo nkicheek choo aweesech. 19Yoo koomuytoochi ng'woonin nyee mamisyook, kooberuurook Yeyiin kuuyu onkete kiyoo makwook. 20Araa ii, karaamat nee nyee mii yoo omuytoochine keebirook kubo kiyee miyaat nyee kooyey? Yoo koomuytoochi ng'woonin kukooyey ng'al chebo man, makooberuurook Yeyiin.21Ngaleek chee wuu chuutechu chee kikuurchook Yeyiin. Kinyalil Yeesu kubo akweek ankiikubakooktoowook kaaneeteywo sooruub kuu woloo kiyeytooy inee. 22Manaayey inee ng'ooki amanaalat biich. 23Ki yoo kakeechub, kimaketu, nto yoo kang'woonchi kiy, kimeeruustooy biich, nteenee kibakookchine tukul Yeyiin nyoo itiile ng'aleek chebo manta.24Kiiyum Yeesu ng'ookiswookikyoo ankuweeto akoy murtooywoonteet. Kunyoo kimeetakubaweech ng'ookisto nteenee keeyeye ng'aleekaab manta. Kikiisoobeech kubo mwoowookyii. 25Kikeekerkeeye keechiirek chee kiikubootyo, nteenee kookuketweech raat keekwaa wolee mii akiinteet nyee riibeech.

Chapter 3

1Machaktoos nkakweek kooruuk oyweeye saanikwook, si yoo maneekaasee keey icheek ng'alyoonteetaab Yeyiin, makuyis icheek atebuutekwook choo karoomech kookaasee keey Yeyiin nyee manootwekyi ng'alyoo. 2Yeyaktoos kuu nyooto kuuyu makukasee atebuutekwook ak wolee oyweytooy Yeyiin.3Moomoong'tee keey tukuuk chee yeyook okarooraniitu kuu oyeytooy buuteekwook, olooche sinkiliinek nto sirooy chee karooran. 4Cheebyoosya nyoo baybay ankoontusoot kutookunee wolee wuu karooraniinto nyee iboorunee keey soboonnyi nyoo bo ariit. Karaaranaataani mabeku nyee chame Yeyiin miisin.5Kiikarooranee keey kooruuk chee tiliilech choo kibo taay choo kiimoong'tee keey Yeyiin soboon nyee wuu nyooto. Kiiyweye saanikwa, 6kuu yoo kiiyweye Saara Abraham kukuure kule motwooriinteenyii. Oyekuu akweek tibikaab Saara, yoo oyeye ng'aleek chee karoomech nyee makoy omuyee sanikwook.7Nto akweek saanik, obuurtooy cheebyooosookwook am keelto nyee intusoot ankoochame, onket kule biich icheek chee anyoosek, kuuyu makutuwenook Yeyiin akweek tukwaay onyooru soboonto nyee leel. Oyeye kuu nyooto simakerekta kiy soowuutekwook8Machactos nanyuut okasyiintoosii tukuul ankooriireekeey.Ochomtoosi, okosyiine keey kisayta onkoibekeey nw'eeny. 9Mooyaktee miiyootyoo,miiyootyoo amonchuuruusyee yoo kakiinchuuruurook.Nteenee osoommchine beerur biiko choo yeewook kyi nyee miyaat, kuyuu mokwook Yeyiin kule oyeye kuu nyooto sonyooru berur.10Mwooye suruuteek kule, chii nyoo mache kumuuny am ng'ereekweek,akoy koliloon, kutayeekeey kuwirunote ng'aal chee aweesech anku saan kung'aalolote ng'aal cheebo leembeech. 11Kusaatee keey rokoos anku yey ng'aal chee kooroomeech ankoonomchi kobuur am keelto nyee ibu kaalyeet. 12Yeebchiine yiit Yeyiin biiko choo koroomeech, anku kesyiine riirik kwaa. Nteene ituukyine batay kibrokosiis.13Ara mii chii nyee ing'woonchine biiko chee kayey ng'al chee karoomech? 14Yoo koonyalil kubo kiyee karaam nyee kooyey, onyooru beruur. Moonyokoriitu nto kwaamaak ng'uusng'uus.15Oyweye Kiriisto nyoo Mokoryoonteeng'woong'. Machaktoos ochobootiin akookoy sootinye kiy nyee omuuche owalchi chii ake tukul nyee kateebeenaak ng'alyoo kurubtakeey kiyee okeneekeey. 16Nteenee oyibe keey ng'weny ankookoonyitiisye. Obuure nyee chuulootiin kaasooteyweekwook, sukucholyo choo ng'alooleenook nyee miyaat kubo karoomnyeet nyoo oyeye kubo Kiriisto. 17Onket kule kaykay kiinyaliilaak yoo kooyey kiyee karaam yoo akoo chamateetaab Yeyiin kusiir yoo kooyey kiyee miyaat.18Ankoo kichurtaat kaarorookiinteet kime kubo biiko chee machurtootiin sukoonket bichoo Yeyiin. Kime meet akeenke kubo ng'ookiswookikaab biiko tukul. Kikeebakach boornyii ankiikoochi soboontaab tamirmiryeet. 19Nto yityo wokwoomchi lokooywek tamirmirook am kaakwoombiich. 20Ki tamirmirook chuutechu chebo biiko choo kimanaakoonyit Yeyiin yoo kikiikoochine barooyinto nyee woo kule kuweek kuteeche Noowa mweenkeet. Kikiiraraach biiko chee ng'eri choo kimii mweenkoonoo am taambiliilyeet. Ki sisiit21Kyoorooru kiyee kibuntee bichoo am mweeng' batiisaniisyeet kuuyu nyooru biiko kaararaacheet besyoosyechu kubuntee beeko am baatiisaneet. Meewune baatiisaneet sumtaab boorto nyebo chii, nteenee bo kule koonket chii tilyaanateenyii ak Yeyiin. Yeyaktoos kuu nyooto yoo iyenchine chiito kule kiing'eetee Yeyiin Yeesu Kiriisto meet. 22Kiikuwo Yeesu kaab Yeyiin anku mii awutaab taay nyebo Yeyiin kubaytooy malayikaanik tukul, choo baytooyiisye ak choo bo kaamukeyweek.

Chapter 4

1Kinyalil Kaararookiintet. Kunyoo, oyeyte keey nkakweek onyaliiche, kuuyu chiito nyoo kaakuchamta keey kunyalil kaakusatee keey ng'ookisto. 2Meetakoowoonkyine chiichoo soboonnyii tukul kurube muchastaab biikaab koorooni, nteenee ibuure kuu woloo maktooy Yeyiin.3Kyoobootyi besyoosyek chee chaang' oyeye kuu woloo yeytooy biiko choo meenkete Yeyiin. Kyooyeye sikornateet, kyoorube muchas, kyoobookiitoosii, kyoochuultoosii sookwoonuut ankookutung'chine aynatoos. 4Ilate chooroonuutekwook choo kibo keny yoo moolumchine ng'ookisng'waa nto yooto nanyuun kung'oomook. 5Makurar chii ake tukul am bichoo ng'aleekyii nkit am taayeetaab Yeyiin, nyoo itiichine ng'aleek biiko choo sobchootiin ak choo kiikubek. 6Kiyooto nyee kiyey kyoomchi lokooywek chee karoomech biiko choo kiikubek, si ankoo kibek icheek, kunyooru 7Kaakuleekitiit tabantaab kyi ake tukul . Kunyoo oriib keey soonechine keey sayeet am mooyeet akeenke. 8Kiito nanyuun nyee miite ochoomnye miisin kuuyu yibu chamateet nyooyeetaab kaat kubo ng'ookiswookik chee terchin. 9Otooche keey am kelto nyee moong'uung'unyee.10Kiikokochi Yeyiin chii ake tukul am akweek roobeeywoonteetaab tamimrmiryeet nyee makerkeey ak nyebo ake, sooyetyeechine biiko alaak.Kunyi,machaktos kuyeyisyee chii roobeywoonteenyii am kelto nyee karaam. 11Yoo ng'aloole chii, kumache kung'alooltochine Yeyiin, nto nyoo yeetyeechine chuut, kumachaktoos konkete kule Yeyiin nyee kou kamukeeyweek.Yoo kakeyey kuu nyooto, kikaste Yeyiin am tukuuk tukul kubunune Yeesu kiriisto.Kutororiit inee ankubaytoyiis akokooy kuwuuyiit nyooto.12Leyye chooroonutekyu, moolate yoo kakiibunteenook mataab tyeemuteek.Mookase yooto kuu kyii nyee leel nyee kayeyakay am woole omiite. 13Nteene ong'eerekiisyee, kuuyu omiite onyeliile ako karoorookinteet, soonyooru ng'aareekweek chee chaang boosyoono mokutook wooyiinyii. 14Kakiinchuuruuroo, kuuyu okeseekeey Kiriisto ,oyiib kule oberuurootiin misiin kuuyu oboonte keey tamiirmiryeetaab Yeyiin nyobo kwoong'uut.15Mookany kumwoontyook kuu woolo ng'oochintochintoy chii nyee karuuumis, nyee kachoorso,nyee yeye ng'aal chee miiyooteech,nto mbo nyoo iwuutotekeey ng'aaleekaab biikaalaak. 16Yoo kooyootu kuuyu oriibe kiriisto,moomuyee nteene obiirchii Yeyiin koonkooy, kuuyu oboyee Kiriisto.17Kaakuyiit basyeet nyee makitiilchi biiko ng'aaleek anku mokeetowune biikaab Kiriisto.Ara,yoo kakeetoowuneeneech keey ng'aaleek ii, makuwuuyiit nee am woole mii choo meenchiine lookooyweek chee koroomeech? 18Kuu yoo mwooye suruutek kule, yoo wuuyiityine biiko choo koromeech kiraaraach ,kuwuyiityine soo nyee tyaa kibrookosiis? 19Kunyoo, machaktoos biiko choo kakinyaaliil kuu moktooy Yeyiin, kukilchi Yeyiin nyoo kikose keey anku taastaay kuu yeye ng'aleek chee koroomeech.

Chapter 5

1Leyye, booyikaab biikaab Kiriisto, anii akenke am akweek. Kyaakas wolee kinyalilta kaaarooroonkinteet anku makeroobwoo nkanii wooyinto kooyyiin iyeewu inee. 2O ake keechiirrek choo kiikukoonook Yeyiin.Mooriibe wuu nyee kakeerchook koong', nteene onochie keey kuu yoo machee Yeyiin.Mokany kutortaak muchaastaab beesaniik nteene ochaam oyeechi Yeyiin isyeet. 3Mooruruunye biiko choo kiikekonook oriib , nteene oyeye kiyee karaam sukukasuunenook bichoo. 4Nto yoo kachoo akiinteet nyoo woo, makeetuweneenook kiy nyee woo nyee weetii akookooy.5Machaktoos akweek aybeeriik okoonyiite booyiik. Oyibe keey tukul ng'eny kuuyu mwooye suruuteekaab Yeyiin kule,meriiku Yeyiin nyoo ng'ase keey, nteene iberuure nyoo yibe keey ng'weny. 6Yoo kooyib keey mweny am wolee mii Yeyiinteetaab kamuukeey, makootoroorook yoo kayit besyeenyii. 7Obakookyi muytayeeng'woong' tukul Yeyiin, kuuyu riibook.8Oriib keey ankookasu miite kibrokoosyoomteet nyoo buunyoonteeng'woonng' kuwooliinkenoote ankooririiyote kuu ng'etiny kucheeng'e chii nyee karuum kubek. 9Okilchine okoosee keey Yeyiin sookerekte buunyoontoonoo.Onkete kule miite mbo tuubchoosyekwook am koreet tukul kubunte nyaliilta nyee wuu nyitiinyi.10Yoo kaking'woontyook besyoos chee ng'eri, makootiriirook Yeyiin nyoo chomook anku nyoo kiikukurchook wooyinyii nyebo akookoy am Kiriisto sookiil ankokimkimiihtu. 11Kubayiitoyiis inee akookoy. Kuwuuyiit nyoo.12Ayookwook lookoywechu ng'eri kasirwoo siila, ng'etaabiya nyee akoseekeey. Amache atitirook amwoowook kule okiilchi chamateetaab Yeyiin nyoo bo manta nyoo machaktoos oyong'unee. 13Isubooyook biikaab kiriisto am babiloon choo kiikekwaay kuu akweek ankosuboyook kine maruko nyoo kyayay kuyeek werinyuu. 14Otorooch keey tukul am chammateet. Obuurte biikaab Kiriisto tukul kaalyeet.

## 2 Peter

Chapter 1

1Anii Simooni Betero nyoo ayechine Yeesu Kiriisto yiisyeet ankaayeku lebkeeyinteenyi. Asiirwook akweek choo kookeenyooru tukul kaayeenchinooyeet nyebo kwong'uut ankeechurte am taayetaab Yeyiin kubununee Yeesu Kiriisto. Inee kaararookiinteenyoo anku Yeyiinteenyoo. 2Kooberuurook Yeyiin miisin onyooru kaalyeet yooto tukul otase taay onkete inee ak Yeesu Mokoryoonteenyoo.3Kikooneech Yeyiin am kaamukeyweekyii kiy ake tukul nyee yeyeech keeminy kuu woloo maktooy inee. Yeyaktoos kuu nyooto yoo keetase taay kiinkete inee. Kiikukuureech sukuroobweech wooyinnyii ak karaamateenyii. 4Yoo kayey Yeyiin kuu nyooto, kukaakootyiich tukuuk chebo kwong'uut choo kikuurtooweech. Yooto, makeenyooru soboontaab Tamirmiryeenyii ankeechililee rokostaab koorooni nyoo yibu muchasta nyee miyaat.5Kunyi, osyeem wolee omuuktooy okas kule katas taay kaakaaseeng'woong'. Otasee kaakaaseet atebuutek chee karoomech ankootasee atebuutechoo kiirnateet. 6Otasee kiirnatoonoo riibeetaab keey ankootasee riibeetaab keey muytaayeet. Otasee muytaayeet kaabuurto nyee mache Yeyiin 7ankootasee kaabuuroo chamateetaab biich chee tuubcho. Yoo kooyey kuu nyooto, moobuure am chamateetaab Yeyiin.8Yoo oboonte ng'aleechu kuyem, oyechine Yeyiin yiisyeet nyee karaam miisin ankookimkimiitu am kiirnateetaab Mokoryoonteenyoo Yeesu Kiriisto. 9Nteenee yoo mooboonte, okoryootiin amoonkete kiyee makwook Yeyiin ankyoowuutyee kule kiikiiwuuntoowook ng'ookiswookikwook.10Kunyoo, leyye, mbo ng'eetaabiya, osyeem wolee omuuktooy oyeye kiyee ibooru kule kiikukweyaak Yeyiin oyeku cheechii. Yoo kooyey kuu nyooto, moobootoosii, 11anku makeetoroochaak owut kaab Mokoryoonteenyoo Yeesu Kiriisto nyoo kaararookiinteet wolee maboominy akookoy.12Maasootwook kwaak ng'aleechaata, ankoo kyoonket sinee ankyookiilchi ng'alyoonteetaab man nyoo kyoonyooru. 13Akase kule karaam aboorwook ng'aleechuutechu, yoo taasobe, 14kuuyu inkete kule amiite waamee kuu yoo kiiboorwoo Mokoryoonteenyoo Yeesu Kiriisto. 15Maasyeem wolee amuuktooy aboorwook ng'aleechu soosoote am besyoosyek tukul yoo kamaamiite kooreet.16Yoo kikeemwoowook kule makooyeew Mokoryoonteenyoo Yeesu Kiriisto am kaamukeyweekaab Yeyiin, meebere kikeemwoowunee tyoonkoochoy chebo ng'oomnan, nteenee kikeekasee acheek wooyinnyii koonyekyoo. 17Kikeekas acheek kuutiit nyee kichoonee barak yoo kikeemiite ak inee lekemaanaa kitookunee Yeyiin. 18Kiitoroor Yeyiin inee ankookoochi wooyinto kumwooye kule, inyiing' lakwanyuu nyee achame ankaang'erekyine.19Kunyoo, kiititiir ng'aleek choo kimwooye woorkoyikaab Yeyiin. Karaam miisin oyebchine yiit woorkoyichu bo Yeyiin kuuyu kerkeey lokooywekwaa taariit nyoo laye kweemooy akoy besyoonoo makoorir kooreet kutook toboyaanteet kooluuchook akweek. 20Nto miisin, mache onkete kule kimawoorkooyene keey woorkoyikaab Yeyiin, 21nteenee kiiboorchine Tamirmiryeetaab Yeyiin kumwoowu ng'aleekaab Yeyiin

Chapter 2

1Kitook keny woorkoyikaab lembech am wolee mii biikaab Yeyiin, nto am keelto nyee wuu nyooto makukwoonchook kaaneetikaab lembech. Makuwoow keey kukwoontooy kaaneeteyweek chee mabo man. Iburyeete biich kaaneeteyweechoo ankutaye mbo icheek Mokoryoonteet nyoo kiwalang'weech. Nteenee yoo kayit tabanta, kuburyetoos kaaneetichoo areet akeenke. 2Makurub biiko chee chaang' ng'ookiswookikaab kaaneetichoo ankuyey keeng'alaalee nyee miyaat keeltaab manta. 3Makoochuutuneenook kaaneetichu metewoy tyoonkoochoy chee itoonye buch kumache cheebkiisyoong'. Kisimkuchob keey Yeyiin keny kooruusta bichoo ankiikuyeyta keey kaamukuusiinteet.4Manaasaayee Yeyiin malayikaanik choo kiyeye ng'ookisto, nteenee kiwiirchi kaabkwoombiich woloo tuuy ankuratootiin am nyorooroonik kukanye besyeet nyee mabokiitiilchine ng'aleek. 5Manaasaayee Yeyiin kooreet nyoo kibo keny, nteenee kitoorchi taambiliilyeet koowaang'ta kibrokosiisyek. Biiko baateey chee kisor Yeyiin ku Noowa akoo biikyii tisab. Inee nyoo kyoomu lokooywekaab manta. 6Kiimukuusee maata kiriinkoosyekaab Sotom ak Komoora sukuyek kaaneeteywoo am wolee mii biiko choo marube ng'aleekyii.7Kisar yooto Yeyiin Loot nyoo kichurtaat ankiiyiime ng'aleekaab biich chee ki sikoran ameeyweye kiruutek. 8Kiming'iisye chiichoo ak bichooto ankikase kiyee kiyeye bichooto kwaak. Kiiyiime ng'ookistaab bichoo kaasooteyweekyii chee kichurtootiin. 9Kunyoo, inket Yeyiin wolee saruntooy biiko choo iyenchine inee kung'eetyee nyaliluutek. Inkete mbo wolee riibtooy kibrokosiisyek choo ratootiin akoy besyeet nyoo kiitiilchinee biiko tukul ng'aleek.10Nto chee makiing'woonchi miisin ku choo rube ng'aleekaab muchas ankutaye keebayta. Reerchine keey kaaneetichu bo lembech tamirmirook chee miyootech choo koroomech nyee manyokoriitu kuchube. 11Ntee machub mbo malayikaanik choo boonto kaamukey miisin kubiir kaaneetichoo tamirmiroochoo am taayetaab Mokoryoonteet.12Chube bichu mbo kiyee meenkete. Kerkeey icheek tyoong'in choo meenkete kiy. Kikeeyeye sikeename ankeebakache kityo. Makubootyo bichu kuu tyoong'iichoo. 13Makiing'woonchi bichoo keeyookyinee kiyee kiyeye icheek. Chame ng'aleekaab muchas kulebkeey kooro. Soor bichu nyee intosuure biich am kaabsaakwa. 14Kiikoowoong'chi bichoo kaasooteyweekwaa ng'aleekaab martaayeet ameemuunye kuyeye ng'ookisto. Iberbeeroote choo kuskusech koosuuchi ng'al chee miyootech. Kiikubaw mbo icheek mooroong'nateet anku makiiruusta.15Kiikubakaakta keelto nyee chuulaat ankurub keeltaab workoyoontet Balaam araab Beyoor nyoo kicham kiikoochi beesaan sukuyey kiyee miyaat. 16Nteenee kikerekta sikiryeet solwoontiinyii yoo king'aloole kuu chii.17Buch kaaneetichu bo lembech kuu looswek choo kiikuteenkyo, nto boolik choo iwuuye yoomat ama roob. Kiikuchobchi Yeyiin bichooto kaabkwoombiich wolee kikerakay meenan. 18Yeyiisye ng'al chebo ng'wiiynan koochuutunee biiko choo katakumweyee rokosto, kooyeechi ng'aleekaab muchas kulumchi martaayeet. 19Kuurtoochine kaaneeticho bichoo ratootiin kule makiityaach, nteenee ratootiin nkicheek am ng'al chebo rokos chee yeyoote, kuuyu kiy ake tukul nyoo ibele chiito kubawu kiyooto chiichoo.20Yoo kaakoonket chiito Mokoryoonteenyoo nyoo kaararookiinteenyoo Yeesu Kiriisto ankaakumweyee ng'ookistaab koorooni nto yityo kumuutmuutyi keey ng'ookisoo, kwoorane. Yooto makumiyatyi chiichoo miisin kusiir yoo kitakumii meenan. 21Kikaykay am wolee mii inee nto kimanaakoonket keeltaab manta kusiir koonket nto yityo kumaasakay kutay ng'alyoonteetaab Yeyiin nyoo kikiikoochine inee. 22Ibooru kiyee yeyaktoos am wolee mii chiichoo kule bo man ng'alyoontooni keemwooye kule, iyeechne ng'ook kaang'uung'taakyii, nto kooyeey nkurweyit nyoo kakiiwuun wakoomilmiilee ruureetyeet.

Chapter 3

1Leyye, choroonuutekyuu, barweetaab ayeeng' nyiitenyi asirwook. Kwaasierwook baroonoochuutechu tukwaay akiimee kaasooteyweekwwook kuchuulakiis. 2Amache osoote ng'aleek choo kimwooye workoyikaab Yeyiin keny akoo makuutyeetaab Mokoryoonteet anku Kaarorookiinteet nyoo kikoonook lebkeeyikwook.3Mache onkete karoomin kule am besyoosyek chebo letuut makutook biiko chee kiikubaw muchastaab boorwoonikwaa. Makoonchuruurook bichoo 4kumwooye kule kikiikukurto oob Yeesu kule makooyeew? Ara mii ano inee naas? Nto ii, ntee takooyyoong'oot kiy ake tukul kuu yooto kikeeyeye kooreet kung'eetee besyoosyekaab mbo kuuko akoy raat?5Kikwetyi buch bichoo kumwooye kule kimayeye Yeyiin barak ak ng'weny kubununee ng'alyoonteenyii. Kitookunee kooreet beeko ankusatyi Yeyiin beeko komos sukutook kooreet 6ankoomukuusee beeko kooreet besyoonoo kibo taambiliilyeet. 7Riibe Yeyiin barak ak ng'weny kubuntee ng'alyoontooni akoy besyeet nyoo kiimukuusee maat yoo kiitiilchine ankeemasta biiko choo mabo Yeyiin.8Chooroonutekyuu, onket kule am wolee mii Yeyiin, kerkeey besyeet akeenke ak kenyiisyek kisyeereet akeenke anku kerkeey kenyiisyek kisyeereet akeenke ak besyeet akeenke. 9Meekooye keey Yeyiin am kiyee kiikukuurto kuu yoo isoote biiko alake. Nteenee muytoochook kuuyu mamache kule kubot chii. Makyine biiko tukul kuweeksee ng'ookiswookikwaa.10Makumuung' besyeetaab Mokoryoonteet kuu chooriin. Makubot yooto woliin bo barak kooruumoote ankumukuus kookeelik ak araaweet ankubek kooreet kuboonto tukuukyi tukul.11Ara yoo makiimukuus tukuuchu tukul ii, kumachaktoos obuurte ano am soboonwekwook? Machaktoos onemu keey otililiitu ankootaboonchi keey Yeyiin. 12Okanyoonu besyoonoo bo Yeyiin ankoowuruure kuleekitiit. Makiimukuusee maat woliin bo barak ankucholyo kookeelik tukuuk alak tukul besyoonooto. 13Nteenee keekanye barakuut nyee leel ak kooreet nyee leel nyoo churtaat woloo kikuurtooy Yeyiin.14Kunyoo ii, chooroonuutekyuu, kuu yoo okanyoonuu besyoonooto, machaktoos osyeeme wolee omuuktooy obuure am soboonto nyee tiliil si nto yoo obeetii taayetaab Yeyiin, mootinye ng'uusng'uusyo. 15Onket kule muytooyYeyiin sikiiraraach biiko. Kisirwook kuu nyooto nkinee ng'eetaabiya Bawulo nyoo keechame kuyeyiisyee kiirnateet nyoo kiikoochine Yeyiin. 16I-arooru inee ng'aleek chee wuu chuutechu am baroonookyii tukul. Miite ng'aleek alake baroonookyii chee manyumnyumech keekas. Itoome maanayiisyek ak choo takoowiywiiytoos ng'aleekyii. Nyeeree bichu siruutekaab Yeyiin alak, ng'alyoo nyee makuyey icheek kubootyo.17Chooroonuutekyuu, kuu yoo kasimakaloonwook, oriib keey, simayeyaak ng'aleekaab biiko choo marube Yeyiin ochabaayte am kiyee oyyoong'unee. 18Otas taay otitiir keey am chamateet ak kiirnateetaab Yeesu Kiriisto Mokoryoonteenyoo nyoo Kaarorookiinteenyoo. Kutororiit inee akookoy. Kuwuuyiit nyooto.

## 1 John

Chapter 1

1Ng'alyoontooni kyoomwook acheek ku nyee kimii ku manaakeetoow kooreet.Kikeekasaanu ng'alyoontooni am yiitiikkyoo, ankeekasee mbo koonyekyoo, ankiirootoote,, anku kiikeetiinyee awunnyekyoo. Ng'alyoontooni ku ng'alyoonteetaab soboonto. 2Kicho soboonto. Kiboontokeey soboono ak Baaba Yeyiin. Kookooyookweech Baaba Soboonooto. Kikeekas Soboonooto ankeeng'aloolee Sobooniitenyi bo kibchuulyo nyee kyoomwook.3Kyoomwook nkakweek kiyee kookeekas sukung'eet oyeku nkakweek akeenke ak acheek kuu yoo keeyeku acheek akeenke ak Baaba akoo Lekwenyii Yeesu Kiriisto. 4Keesirwook sukung'eet yoo koorub ng'aleechu, kuyitita ng'erekweekyoo.5Lokooywek chee kookeekas kukwaanee wolee mii Yeesu chu keemiite keemwoowook ku kule lebkeeyyet Yeyiin. Mamii meenan wolee mii Yeyiin. 6Yoo keeyeye keey kule keeyeku kiito akeenke ak Yeyiin ankutekeebeesyotootee meenan, ku keemiite kiiberbeeriisye ameebere keemiite keerube ng'aleekaab manta. 7Nteenee, yoo keebesyetootee lebkeeyyeet, kuu yoo mii Yeyiin lebkeeyyeet, keeyekuu kiito akeenke, ankoowuuntooweech korotiikaab Yeesu ng'ooki ake tukul.8Yoo yibe keey chii kule mayeye ng'ooki ake tukul, kumiite nyoo kooberbeeere keey,, anku manaanam ng'alyoonteetaab manta. 9Nto yoo kachamchiin chii kule kiikuyey ng'ooki, kunyoochine Yeyiin kaat ankootiliile am tukuuk tukul choo machurtootiin, kuuyu churtaat Yeyiin ankiikooseekeey. 10Nto yoo yibe keey chii kule manaayey ng'ooki ake tukul, kumiite kumwooye kule ng'wiin Yeyiin, amanaanam ng'alyoonteenyii.

Chapter 2

31Biikyuu choo achame,asirwook ng'aleechu simoochoolwookene. Nto yoo kachoolwooken chii ake tukul kung'alooltooweech chiito ake nyee ming'ookeey Baaba. Nyooto ku Yeesu Kiriisto nyoo churtaat. 2Kiikooyto Yeesu soboonnyii sukoomuuch Yeyiin kunyooweech kaat am choolwookatenyoo. Meebere choolwookateenyoo acheek baateey, nteenee choolwookateetaab chii ake tukul. 4Chii nyoo mwoye kulee aboye yeeyin, amebere yeye kiyye makyiine yeeyin ku ngwiin chii choo, amobonto maanta , 5NNtenee chii nyoo karub ngolyooteetaab yeeyin kukakuchaam yeeyin kuchurtaa .keliteenyi nyee iborweech kulee keyeeku akeenke ak yeeyin. 6Chii ake tukul nyoo mwoye kule kii kunomnyoo ak yeyin kumachaktooss koobuure kuu woloo kiibuurtooy Yeesu.7Chooronuteekyu ch00 acheeme, maakutiyeet nyee amiite asurwook kunyee mebere nyeleel, ntenee bo mokutyooni keenyi nyoo lkyookasanu. 8Nteene mii ki kii nyeleel am mokuyoni nyee amiitee waasurwook. Imuche kerib mokuutyoni ku woolo kikeyotoy Yeesu , kuuyu mii kubotee menenet ankku mii kutoku lepkeeyeet nyee bo maan.9Chii ake tuukul minyee lepkweeyeet ankuwoocheee ngetabkwamet ,tekuumunyee nyoo meenen. 10Nto nyoo cheeme ng,etabkamet kumunyee nyoo lepkeet, ama yeeye biikoo kutabanekeey Yeyiin. 11Nteene, ynyoo woeche ng,atabkamet kumii nyoo woole mii meneen ankuwesototee kkuptuyma. Menketee woolee weetii kuyuu kikaar meneeteet koonyaak kyiii.12Asurwook akweek leekook, kuyu kiunyoywook Yeeyin kaat am ng'ookuswookiik kwook kubununee kaayneetaab Yeesu. 13Asurwook akweek boyiik, kuyu onkeete Yeesu nyoo kiimii kumnakeetoow koreet.Kasuurwook akweek, ayberiik, kuyu, kyoosheente kiprookooshoonteet. Kasurwook akweek leekook kuyu onkeet Baaba. 14kasurwook akweek, boyeek, kuyu onketee Yeesu nyoo kimii kumunakeetow koreet. Kasurwook akweek aybeeriik kuyu okiichootiin anchoonaam ng'oolwoonteetaab Yeeyin kuchoo awuut ankwoosheetee kiproshoonteet.15Biikwuu moochaam tukuuk chee bo koorooni. Chii akee tuukul nyo yeeyineekeey tukuchuu meecheme nyoo Baaba. 16Kuyu mokwoonee tukuchaa woolee mii Baaba, ntenee kwoonee choo koroonii. Tukuuchoo ku chuu ; muchaastaab boorto chorokyinee koonyaakuuk akoo kaaseetaab keey am tukuuk chee bontoo chii. 17Booku koorooni ak choorookyiinoyeet , ntenee, chii nyoo yeyye kuu wooloo moktooy kuboonto nyoo soboontaab kibchulwoo akookoy.18Biikyuu, asistaa nyii nyeeboo leetuut. Aberee kyookaas kulee mokuchoo kwiilinteetaab kristo nyee woo. Mboraat kunyiitenyii mii biiko woolee woo kuukwiilee kristo. Ng'oolwoontoniteenyii nyee kinkeetee kulee asiista nyiitenyii nyee bo lootuut. 19Kibeetyeenyeekeey biichoo wolee kimiitee ankubeechikeey, ntenee, meebere akoo kicheechoo maan biichoo.. Kuyu, nteekichechoo, ntee meebere kibuukootech ankubochiikeey. Ntenee, kiboorweech wooleee kiibeetaa kulee meebere kiimii mboo akeenke am buchoo nyee kinyeenyoo.20Ntaakweek, kiikikung'aabenaak Yeesu taamiirmiiryeet, ankoboonte akweek tukuul kiirneteet. 21Meebere amiite asurwook kuyu mongeetee maanta,ntenee,asurwook kuyu onkeet ntoo subaak kuyu moomii ng'oolyoo ng;wiiinaan nyee choonee mantaa.22Ng'wiinteet kuu ng'oo? ng'wiinteet ku nyoo mwooye kuleema karoorookiinteet Yeesu nyoo kiyooku Yeeyin.Kiikwiilinteetaab kristo nyoo nyee tayee Baaba akoo Laakwaanyi. 23Chiitoo nyoo taayee Leekweet kukakutaay kiinee kwaan. Nyoo chomtooy leekweet kukakuchaamtaa kiinee kwaan..24Maacheektoos okaas kulee kiyee kyookasaanu kucheekee keeny.mobuurnee komoostaab leekweet ak Baaba. 25Sooboontaab kibchuulyo nyiiteenyii nyoo kikekurtooweech. 26Amiitee asurwook ng'eeleechu kuruubtaakeey biikoo choo syeeme kulee kukaantaak.27Ntenee kyoonyooruu akweek Teemiirmiiryoonoo king'oobeenook Yeesu. Yoo miite teemiirmiryeet ari ing;woong. meebere otiiyeekeey kaaneteeyywaakaab biich buch. Ntenee nyee ineetook kuruubtakeey ak kii akee tukuul nyee yamaaktos ku Temirmiryeet. Inee nyoo maanta ame ng'wiiynane. Kunyoo orub kaneeteeyweekaab temirmiryeet ankookilchii Yeesu. 28Kunyoo ii biikyuu, okilchii Yeesu sikung'eet keetinyee maan nyee makemuytosii am taayeenyii am boosyeet nyoo choonee. 29Kuu yoo onketee kulee churtaat Yeesu, onket naas kule chii ake tukuul nyoo yeye kiyee churtaat kubo nyoo Yeeyin.

Chapter 3

1Chameech soo Yeyiin nyee tyaa kut keekuureech kule lokokaab Yeyiin, anku man keeykuu cheechii kiito nyee yeye biiko alak simokeetaach ku kule meenkete icheek Yeesu. 2Choroonuutekyuu choo achame kaakeeyeku lokokaab Yeyiin ankoo toombo kutook mbo kule makeeyeku nee letuunoo. Ntenee, kinktukulete kule yoo keeywey Yeesu makeekerkeyiitu ak inee kuuyu makeekas inee kuu woloo wuunto. 3Chii ake nyoo boontee ng'alyoontoonoo mmoyeet, koobuuree am soboonto nyee tiliil kuu woloo wuunto Yeesu4Chii ake tukul nyoo yeye ng'ooki, ku kaakwiiri nyoo kiiruutekaab Yeyiin. Kubooyiit man, ng'ooki kiiri kiruutekaab Yeyiin. 5Neenee onket kule kicho Yeesu sichokoobuuktooweech ng'ookiswookikyoo, ankonkete akweek kule matinye Yeesu ng'ooki ake tukul. 6Chii ake tukul nyoo kiilchine Yeesu kumayeye ng'ooki. Ntoo nyoo yeye ng'ooki meenkete chiichoo wolee wuu Yeesu.7Biikyuu, mookany kiiberbeeraak. Chii nyoo yeye kiyo mache Yeyiin ku churtaat nyoo kuu yoo churtaat Yeesu 8Ntoo nyoo yeye ng'ooki kubo nyoo kibrokosyoontoonoo nyoo kiikuyeyaan ng'ooki kuchake keny. Nteenee kichooni Lekwetaab Yeyiin chakubooryee yiisyeetaab kibrokosyoonteet.9Momii chii nyebo Yeyiin nyee tase taay kuyeye ng'ooki yoo miite Yeyiin ariinyii. Meemuuche kyey chii nyebo Yeyiin ng'ooki. 10Mii ng'alyoo yu nyee kiinkete kule lokokaab Yeyiin chu nto choo kubo kibrokosyoonteet. Chii ake tukul nyoo mayeye kiyo churtaat ku mabo nyoo Yeyiin. Wuu nyooto mbo am wolee mii chii nyoo machame ng'eetaabkaamet.11Ng'oolyo nyee kyookasanu ku kule, macheekeechomtosii. 12Mokany kekarkeeytu ako Kaany nyoo kiboo kibrokosyoonteet, nyoo kibare ng'eetaab kameet. Kiberchiinee ng'aataab kameet? kiaar kuyuu kimiyoteech ataabuteekchii ntenee kikaromeech choboo nyiin..13Kunyii mboo ng'eetaabiya moolate yoo kawoochook biiko am korooni. 14Kiinkeete kokekwaanee woolee mii meet ankokeeyitu woolee mii soboonto. Kiiito nyee kinetee ku kule kecheeme mboo ng'eetaabiya. Chii ake tukuul nyoo wooche ng'eetaabkaam, takumii nyoo wolee mii meet. 15Chii ake tukuul nyoo woochee ng'eetaabkameet, kumiyaat nyoo kuu rumiin.Abere onketee kubooyt maan kule matinye rumintoo soboontaab kibchulyoo.16Kiyee kooneech kiinket wolee wuu chamateet ku kule kiikooyto Yeesu sobonnyi kubo acheek. Kunyoo, makweech nkacheek kiikooytooy soboonwekyoo kub mbo ng'eetaabiya. 17Yoo boonto chii tukukyi ankukese kunyalile ng'eetaabkaamet amariiree nyiin ii, koomuuche kule nee kuboonto chiichoo chamateetaab Yeyiin. 18Biikyuu, mookany kiiyiile kutuuweek buch kule keechoomtoosii, nteenee machaktoss kiiboorunee chamataanaa yeyuutekaab manta.19Yoo keeyeye kuu nyooto, kiinketee yooto kule keebooye manta. 20Yoo kaamwooy kaasooteywekyoo kul mekeeboonte manta, okany keeyisu kaasooteyweekyoo am taayeetaab Yeyiin. Machaktoos keemwooye kule wooYeyiin kusiir kaasooteyweekyoo ankoonkete inee kiy ake tukul nyee yeye. 21Chooroonuutekyuu, yoo kamwooy kaasooteyweekyoo kule keeboonte man, makiiyyong'iisyee taayetaab Yeyiin nyee momii muyateet., 22ankeenyoororu kiy ake tukyl nyoo kakeesoome, kuuyu keeruube makuutekyii ankeeyeye kiyee ing'ereeche inee.23Makuutyeetaab Yeyiin ku kule machaktoos kiiyeenchine kule Lekwetaab Yeyiin Yeesu anku kaarorookiinteet. Machaktoos keechoomtoosii kuu yoo kimwooytooweech. 24Biiko choo rube makuutekaab Yeyiin, chee kiikunoomnyo ak Yeyiin. Kiyee kiinketee kule keeyekuu akeenke ak Yeyiin ku Tamirmiryeet nyoo kiikuroobweech.

Chapter 4

1Chooroonuutekyuu, kookukwaanaat biich chee chaang' chee yibe keey kule workooyikaab Yeyiin. Kunyoo, mooyeennchi ng'al alak tukul choo kookas. Nteenee orootoote nyee karaam soonket yoo kwoonee man wolee mii Yeyiin. 2Okany aboorwook wolee soonketitooy biiko chee boonto Tamirmiryeetaab Yeyin. Chii ake tukul nyoo chamtooy kule kicho Yeesu Kiriisto kooreet ku chii, kuboonto chiichoo Tamirmiryeetaab Yeyiin. 3Nto chii ake tukul nyoo machamtooy kule wuu nyooto, mabo nyoo Yeyiin nteenee kwiiliinteetaab Kiriisto. Abere kyookas kule makucho kwiiliinteetaab Kiriisto,nteenee kookukwaanaat mbo alake keny.4Biikyuu, obooye akweek Yeyiin. Kyoobiirte choo kwiile kaarorookiinteet kuuyu Tamirmiryeetaab Yeyiin nyoo oboonte akweek kuwoo kusiir nyoo bawu tamirmirook cho miyootech choo iware biiko am koorooni. 5Bo kwiilootichoo koorooni. Kunyoo, ng'alooloote ng'al chee rubtooykeey ak soboontaab koorooni ankukasyine biikaab koorooni. 6Nteenee keebooye acheek Yeyiin, nto nyoo chame Yeyiin kukasweech Ntoo nyyoo mabo Yeyiin kumakasweech. Keelooto nyee kiinketee Tamirmiryeet nyebo manta ak nyebo ng'iiynan..7Chooroonuutekyuu, okany keechoomtoosii kuuyu toowunee chamateet wolee mii Yeyiin. Chii ake tukul nyoo chame ake,kubo nyoo Yeyiin ankoonkete Yeyiin. 8Nto nyoo machame ake, kumeenkete wolee wuu Yeyiin kuuyu Yeyiin ku chamateet.9Kiboorweech yeyiin chemaatenkyii yu kikoonu lakwanyii akenkee batee y kucho kooreet sikung'eet kesoobchee kubununee lakwanaa. 10Chamataana kumebere acheek chee kikechaam yeyiin, ntenee kichameech yeyiin kuut kukoon lakwanyii kuyeek koroosyoo si kenyoowech kaat am cholwookeenenyoo.11Choroonuteekyuu, ku yuu chameech yeyiin misiin kunyotoo, kumekwech ngacheek kechoomtosi. 12Ankoo momii chii nyee kikukas yeyiin, ntenee yokechomtosi kebonteekeey yeyiin ankumekechurte chematenyii am wooloo kemiite. 13Kiiyee kinketee kule keeyeku akenkee ak yeyiin ku tamirmiryeenyii nyoo kiikukooneech. 14Kokeekasee acheek koonyekyoo ankibooru kubooyt man kule kokukoon Baaba lakwanyii chokurarach koreet.15Yoo kachaamta kule lakwataab yeyiin yeesu, ku akenkee chiichoo ak yeyiin. 16Kiinkete acheek chamateet nyee boonteeneech yeyiin ankikosekeey chamatana. Chamatet yeyiin. chii tukul nyo kilchinii chamatet kikiinomnyo nyoo ak yeyiin.17Yoo keebonte chamateet ankiburee ku wooloo kiburtooy yeesu am koreet keemite kiboruu chamateet nyoo churtaat. yoto nanyun moketinye muyat am bosyeet nyoo kitilchine bikoo ng,aal. 18Momuiyee chii nyoo tinyee chamateetaab yeyiin ku yuu kwete chamateet nyee churtaat muyateet.Yoo komuye chii kimwoontyii, kuboru yotoo kule mnaakich chamatetaab yeyiin nyee boonto.19Kechoomtosi ku yuu kisum kuchameech yeyiin. 20Yoo komwooy chii kule chamaa yeyiin amachemee ng'aatabkamet, ku mwiin chichoo. Yo macheme chii ng'aataabkamet nyoo kasee ii makucham kulenee yeyiin nyoo manakas? 21Mokutyeet nyee kikoneech yeyiin ku nyii: machooktos chii chamee yeyiin kucheme kinee ng'eetaabkamet.

Chapter 5

1Chii ake tukul nyoo chamtooy kule kaararookiinteet Yeesu, kubo chiichoo Yeyiin. Nto nyoo chame kwaaniitaab leekweet , kuchame mbo nkinee leekweet. 2Kiinkete kule keechame lokokaab Yeyiin yoo keechame Yeyiin ankeeerube makuutekyii. 3Kiyee ibooru kule keechame Yeyiin ku keeriib makuutekyii, amanyikisyeech makuutechoo.4Chii ake tukul nyoo bo Yeyiin, kubiirtooy miyootyeet nyee mii koorooni. Yoo kakiikaaseekeey Yeyiin, makiibel kooreet. 5Ng'oo nyee isyentooy kooreet ee?. Nyee isyeentooy ku nyoo chamtooy kule Lakwataab Yeyiin Yeesu.6Yu kichooni Yeesu Kiriisto kooreet, kibununee beeko ak korootiik. Meebere kibununee beeko baateey, nteenee kibununee beeko akoo korootiik. Mwooye Tamirmiryeet ng'aleechu, ankumwooye Tamirmiryeet, ankumwooye Tamirmiryeet kiyee bo man. 7Miite tukuuk somoku chee iboorweech kul kicho Yeesu kuu chii. 8Tukuuchooto ku Tamirmiryeetaab Yeyiin, beeko ak korootiik. Ibooru tukuuchu somoku kiito akeenke.9Yoo keechame kiyee mwooweech biiko ii, makeecham soo nyee tyaa kiyee mwoye Yeyiin kurubtakeey akoo Lakwanyii. 10Chii ake tukul nyoo chamtooy Lakwataab Yeyiin koonkete man kule inee nyooto. Nto chii nyoo machamtooy ng'aleechu, kumwooye nyoo kule ng'wiin Yeyiin kuuyu manaachamta kiyee mwooye Yeyiin kuruubtakeey akoo Lakwanyii.11Kimwooweech Yeyiin kule kiikeekooneech soboontaab kibchuulyo. Keenyooruu soboonooto kubununee Lakwanyii. 12Chii nyoo boonto Lakwataab Yeyiin kutinye soboontaab kibchuulyo. Nto nyoo maboonto kumatinye soboonooto.13Asirwook akweek choo okoseekeey Lakwataab Yeyiin ng'aleechu soonket kule oboonte soboontaab kibchuulyo. 14Keeboonte mooyeet kule yoo keeteebe kiyee chamweech Yeyiin, makukasweech. 15Yoo ako kiinkete kule kasweech am kiy ake tukul nyoo kakeesaay, kiinkete am yooto kule keenyooru kiyee keeteebee.16Yoo ikase kuyeye ng'eetaabkoomet ng'ookiisto nyee meesakyine kooboot soboontaab kibchuulyo, isaay Yeyiin kunyoochi kaat. Yooto makookoochi Yeyiin chichoo soboontaab kibchuulyo. Mii ng'ookisto nyee yeye chiito kooboot soboontaab kibchuulyo. Meebere kaamwoowu kule isaay isaay am ng'ookisto nyee wuu nyoo. 17Miyaat ng'ooki ake tukul. Nteenee, mii alake chee mayeye chii kooboot soboontaab kibchuulyo.18Kiinkete kule meebere tase taay chii nyebo Yeyiin kuyeye ng'ooki. Riibe Lakwataab Yeyiin chichoo nyee makoy kutiiny kibrokosyoonteet. 19Kiinkete kule keebooye acheek Yeyiin. Nteenee bawu kibrokosyoonteet kooreet.20Kiinkete mbo subak kule kiikucho Lakwataab Yeyiin ankiikuyeyeech kiinket Yeyiin nyoo manta. Keeyekuu chechii kuuyu keebooye Lakwanyii. Kubooyiit man inee ku Yeyiin anku soboontaab kibchuulyo. 21Biikyuu, kaamwoowook, osaanee keey kiy ake tukul nyee imuuche kootabaaneenaak wolee mii Yeyiin.

## 2 John

Chapter 1

1Boyoo ak chebyoswa, nyee kikwayaaat am olee mii lokoyii, nyeekicham manta akiyeye manta. 2Kuugu am manta, kiyeye achek am akokai. 3Kisaachnta, ak ririik nto kukanyatab yeeyiin baaba, akoo lekweet Yeesu Kiriisto, nyekicham inee kwiye manta.4Kayangarech soo nyeelga akaase, lekokab kubesheete manta, aukitoche kiruutek chebo baaba. 5Kiyaacheng chebyocha angasinawi kiruutek choo ketowunee, chematetab alak. 6Acheme aweechetee kirwulek nto kikiruulekchee yiitoyoo am choo kiketoweenee kebesweeetee a ariingu,7Chang kaberberik, am koronii, am chokiikeenyeng kubo Kiriisto akooboryii kumii kaaberberek uyee machamat Kiriisto. 8Kekaarekyee acheek nkiit angokumii tuukan chemekibot ntenee kikesiir angimaketaach tuunto tuu.9Chii aketukul nyee makuweech kamamuut nyeebe Kiriisto nto kuyeeyin kumebere makyintos kuweech chebo Kiriisto, akoo baaba, nto kulekweet. 10Yookewngel ang'awukuolee meebekut, wooborchi kalilyauyutaana woofach kiseek koyoto amebere makalba kurakwaar olee mii yeyiin. 11Syimobe raakwar sleemii yeeyiin kaakas ngaalakab chekwoiyatik.12Atinye ngaal cheechang chee kameache ntasirwo ntenee masrwook binto am [kartasinto kuwiime]. 13Isubooyiing' leekook chee kweyootiin chebo cheebkoomet

## 3 John

Chapter 1

1Anii bonteet asirchiinee chameel koyasnyee achame kaboomaan. 2Chaamaaneet asoomuung ngaal cheeboo baraak ambuu muungeeteet ngee karaam ambuuyee mantaa. 3Ayeekuu ngaaraat miisiin nyee kichoo amkuyoonyee mantaa kalee ameeseetani ngeboo. 4Kumaatinyee ng'aaraa kweek cheechang nteemee akaas kulee bocheete lookookyuu mantaa.5Chaamaameenyuu ishoonoo leichiini niikuuk yee chii kicheek mboo biich cheekwoonee buunoon. 6Kubokumwoochii buchooto kweetooche kurubtakeey akoo chamateengluung makangereech reyuu yoo keeyeu kuu nyooto. 7Buko choo kiyechteechine Yeesu manaachan kunychteechi icheek choo manaaachta Yeesu. 8Kungoo mukyuuloos acheek keetooche bilko chee wuu chookt sukung'eet keeyeyilye tukeel kubo nglalyoonteelab manta.9Kyaasirchi kanisaamaa barweet nteemee makasweet tyooturefe nyoo kuyeye keey kuyek kaantooyunteengwaa kunyoo makeewache. 10Kuuyoo yoo kaacho, machaayoon kiyee mii kuyeye kutoomcheech nglalyoo nyee niyaat meebere nyoo baategy machame kut kutorooch mbo subok choo nache kutoorookis.11Choorweenyueu nyoo achame, iyey ng'aleek choo koroomech kuyu choo yeyee cheekaroomech kubo reyiin nto choo yeye chee miyootechku mabo reyiin. 12Boolito temeteeryo kaayna nyee karaam am wolee mii bilko tukul. Rube inee ng'lyoonteetaab manta aukeengaloolee nkacheek nyee karaam.13Chaang' nglala chee kaabane ntaasimuug'am kalaamuut nleelee anite akeenyiing am leekilo subokyaamm lokooy. 14Meenee machaakasungam leekita subonyaam tukwaag lokeay. 15Lbuuke taloosyeet, lsubeyiing chooroonuutek am woli kungi isubaay nkiingiing choorwa ake tukul am woloo.

## Jude

Chapter 1

1Anii nyoo Yuuta, ng'eetaabkaamatiitaab Yaakobo ankaayechine Yeesu yiisyeet, asirwook akweek choo kikeekwayaak anku chamook baaba Yeyiin ankiikiitabaanaak obooyiitu Yeesu Kiriisto. 2Kuwooyit chamateet, kaalyeet ak kiisayta am wolee omiite.3Abaybay asirwook tukul chamanikaab Kriisto kule okiiliikey am kaayeneeng'wong'. 4Otayeekey bichoo obuche kiisaytaab Yeesu kuyek kiy buch ankutaye Yeyiin ak mokoryoonteet Yeesu Kiriisto.5 Asootwook yoo kisaru Yeyiin biikyii kung'eetyee Miisir kubo bichoo kichokutay kooyeenchi inee kule kiiruusta Yeyiin. 6Akoo malayikaanik choo kiikeeytee kaamukeyweek choo kikiitoortoochine kule ratootiin am nyorooroonikaab kibchuulyo kukanye kaaruustaayeet.7Akoo subak Sotooma, Komoora ak kiriinkoosyechaa kileekitee, kisikorakiiis ankurub atebuutekaab martaayeet ak muchastaab boorto, kiyek kaabooruneet kule kikiiruusta am maata. 8Mii kaaneetikaab lembech chee nyeeree boorwoonikwaa am choolwookateet nyoo yeye anku moontooy kaamukeyweekaab Yeyiin ankuchube tamirmirook chee miyootech choo koroomech.9Ankoo mbo yoo kikwiilekeey Mikayil nyoo malayikeet nyee woo ak kibrokosyoonteet kubo muustaab Muusa. Kiiywey kuchub kibrokosyoontoonoo. Nteenee kimwoochi kule, ''kooburyoong'tiing Yeyiin'' 10Nteenee chube bichoo mbo ng'aleek chee meenkete, boku bichoo kuu tyoong'in chee meenkete kiy kuuyu toortooy moonik. 11Leyye, makunyoor bichoo ng'woonin nyee tyaa kuuyu kaakurub keeltaab Kaayin, kuyisyi keey komostaab Balaam nyoo kiboonto muchastaab beesaanik, kaakukawooten bichoo kuu yoo kikawootene Koora, makiimukuus nkicheek kuu yoo kikiimukuse Koora.12Biich choo chee manyoolu am kaabsaakwa kuuyu yoo kyoomiisye, kuleklekene icheek amit kerkeey boolik chee matinye roob chee iwiywiiye yoomat, kerkeey keet chee kaakung'ay yoomat kutook tiikiitek amatinye lokoyeek nkaab ku besyoosyek chooto chee yeyee. 13Kerkeey bey chebo araaray chee tinye beekyii bukaanteet nyee tuuroot kubo tukuuk chee yeye. Kerkeey bichoo kookelik chee ibetyeenyeekeey wolee mii chuut. Takyinekeey choo wolee mii maataab kibchuulyo.14King'oor Enok tilyaanaa kibo tisab am areetaab Atam kule choonii Yeyiin ak kisyeerook taman chebo chamanikyii. 15Makookuum biiko tukul ankooboorchi choo machurtootiin atebuutekwaa choo miyootech ak ng'alaaleet ake tukul nyoo kimoolootee Yeyiin. 16Chooto ku choo ing'unyng'uunytoos, rube muchasng'waa anku ng'aloole ng'al chebo aweesyaanti.17Nteenee, akweek chamanik, osoote ng'al choo kibo lebkeeyiikaab Yeesu Kiriisto. 18Choo kimwoowook kule am besyoosyekaab tabanta makutook biiko choo kiikubaw muchasta ankoonchuruure biich. 19Chooto ku choo itaboone keey amatinye tamirmiryeet.20Nteenee chamanik, oteecheekeey kaayeneet ankoosooye tamirmiryeet. 21Oluumeekeey chamateetaab Yeyiin akoo kiisaytaab Yeesu Kiriisto akoy soboontaab kibchuulyo.22Oriiree biiko choo batyine tonkoy am kaakaaseeng'aa. 23Osoru biiko choo kaakuriik koosuuchi ma. Oriiree biiko choolwookanoote ankooweche atebuutekwaa choo miyootech nteenee oriibe keey simoolumchi lukeeng'waa.24Kutororiit nyoo riibook simoobutye kubo chamateet nyee boonteenook. 25Kutororiit Yeyiin nyoo kiiraraacheech, kuketyikeey inee wooyiinto kuuyu inee nyeebo nkuruuk, kaamukeyweek ak bawunateet raat akookoy. Kuwuuyiit nyooto.